Beograd → Atina • Avionske karte •\nPutovanje u Atinu avionom – avio karte, cene, korisne informacije\nIstorijska prestonica Evrope, spada u najstarije gradove sveta. Sa istorijom dugom preko 3.000 godina, jasno je da ima mnogo toga da pokaže i ispriča svojim posetiocima. Simbol Atine, ali i celog antičkog perioda je Akropolj, brdo na kojem se nalazi arheološki kompleks sa brojnim prepoznatljivim stubovima, hramovima, kapijama… Iako lepe, plaže nisu glavni adut prestonice Grčke. Još jedna od znamenitosti grada Luka Pirej nije pogodna za kupanje, ali to ne znači da ovde ne možete da uživate u moru i užurbanosti najveće putničke luke Evrope. Na ovoj stranici možete pogledati detaljnije informacije vezano za avio karte Beograd – Atina.\nRazdaljina između Beograda i Atine\nPrevoz avionom od Beograda do Atine traje oko 1 sat i 30 minuta (direktan let). Za to vreme pređe se 805 km, koliko iznosi vazdušna udaljenost između ova dva grada. Direktan let Beograd – Atina realizuju samo dve avio kompanije, Air Serbia i Aegean Airlines.\nRed letenja Beograd – Atina\nPrema redu letenja kompanije Air Serbia direktni letovi od Beograda do Atine, zakazani su za svaki dan u nedelji. Manje polazaka tokom nedelje ima kompanija Aegean Airlines, pa tako subotom, nedeljom i utorkom njihovim avionima ne možete stići do glavnog grada Grčke.\nAir Serbia vreme polaska sa beogradskog aerodroma: ponedeljak, sreda, petak i nedelja iz Beograda u 13.15h / utorak, četvrtak i subota u 12.20h\nAegean vreme polaska sa beogradskog aerodroma: ponedeljak, sreda, četvrtak i petak u 14.25h\nAir Serbia Beograd – Atina\nS obzirom na to da Air Serbia ima svakodnevne polaske iz Beograda za Atinu, lakše je doći do slobodne avio karte. Zahvaljući velikom broju letova za Atinu, putnici kojima nije bitan određeni datum, mogu da izaberu da lete onog dana za koji je karta najpovoljnija.\nAvio karte Beograd – Atina\nUkoliko letite iz Beograda za Atinu, možete da se opredelite između direktnog i leta sa presedanjem. U zavisnosti od toga šta izaberete, razlikovaće se cena avio karte ali dužina trajanja leta.\nNa ovoj stranici možete izvršiti pretragu jeftinih avio karti za Atinu, a ovde pogledajte i uputstvo za online rezervaciju.\nKako da kupim avio kartu do Atine online?\nAvio kartu možete lako kupiti direktno na ovom sajtu. Potrebno je da kreirate svoj profil (opcija registruj se) ukoliko plaćate kreditnom karticom, upatnicom preko računa ili u nekoj od naših poslovnica. Nakon toga odaberete željenu destinaciju i datume u pretraživaču na ovoj stranici i pratite instrukcije. Celokupan postupak kupovine karte bi trebalo da traje oko 5 minuta i vrlo je jednostavan. Na kraju procesa, dobićete potvrdu putem maila da ste uspešno izvršili kupovinu željene avionske karte.\nUkoliko vam je potrebna bilo kakva pomoć za kupovinu avio karte za Atinu, pozovite nas na brojeve telefona 011 4 159 169 ili nam pišite na mail avio@flyfilip.rs\nPredlažemo da se prijavite na našu mailing listu ovde kako biste na vreme bili obavešteni o svim ponudama i promotivnim akcijama.\nKRATKE ČINJENICE O ATINI\nvam je novca potrebno za osnovne troškove u Atini


Veliko interesovanje - Blic Online\nZa naučne programe u Petnici već prijavljeno 1.000 dece\nŠto je manje novca za funkcionisanje Istraživačke stanice Petnica - to je veća zainteresovanost darovitih srednjoškolaca za njene programe. Petnica je dobila samo deo novca da pokrije dugove, a već je stiglo više od 1.000 prijava srednjoškolaca za učešće na naučnim programima u 2014. godini.\nDodatna Manastirska tura u četvrtak\nJoš jedna Manastirska tura do najstarijih manastira i crkava prestonice biće organizovana u četvrtak 11. avgusta. Preduzeće "Lasta" i agencija "Lasta Travel i Turizam" uveli su, zbog velikog interesovanja dodatnu turu.\nTuristički aranžmani za 1. maj uglavnom rasprodati\nPonude turističkih agencija za prvomajske praznike uglavnom su rasprodate, a najveće interesovanje putnika je za gradove Evrope i banjske centre u Sloveniji.\nPuno papira za povoljan zajam\nGrađani koji se odluče da podnesu zahtev za dinarske keš ili potrošačke kredite uz subvenciju države moraju da računaju da će im banke zahtevati veliki broj dokumenata. Osim kreditnog zahteva, potrebno je obezbediti kopiju lične karte, sa originalom na uvid, potvrdu o visini primanja, kao i izjavu o članovima domaćinstva u visini ukupnih mesečnih prihoda, a koja se daje pod punom materijalnom i krivičnom odgovornošću.


Automobil za kojim žude i vlasnici Bugattija - Lux Life luksuzni portal\nImate li 40.000 dolara viška? Ako kojim slučajem potvrdno klimate glavom, možete sebi pokloniti neverovatnu repliku Betmobila Majkla Kitona, koja će uskoro biti prodata u okviru aukcije Bonhams.\nUobičajeno, replike slavnih automobila iz sveta kinematografije ne deluju tako ubedljivo i nisu vredni naše pažnje, ali ovaj Betmobil deluje kao da je savršeno dizajnirani dvojnik pravog i opakog lepotana koji se pojavio u dva filma o Noćnom Osvetniku, u kojima je Majkl Kiton igrao glavne uloge.\nPrema zvaničnom opisu aukcijske kuće Bonahms, replika je nastala kao delo britanske kompanije Z Cars 2016.godine, koristeći 1965 Ford Mustang kao donora. Model pokreće Chevrolet 5.7 litarski V8 motor koji prema navodima izbacuje 380 bhp. Svi teški detalji maske Mustanga zamenjeni su elementima kreiranim od fiberglasa, koji na savršeni način prate konture Betmobila, hvatajući pritom sve prefinjene detalje.\nRepliku Betmobila kupio je London Motor Museum u Hilingdonu, gde je bio i postavljen. Ipak, rasprava sa lokalnim većem dovela je do zatvaranja muzeja, zbog čega su ujedno i primorani da prodaju ovu lepotu. Replika je dugačka sedam metara, ulično je legalna i registrovana.


Skup organskih proizvođača u ponedeljak, 4. decembra - Organska poljoprivreda\nNacionalno udruženje za razvoj organske proizvodnje “Serbia organika” održaće okrugli sto na temu “Primer dobre proizvođačke prakse – iskustvo organskog proizvođača” u ponedeljak 4. decembra 2017 u prostorijama Privredne komore Beograda. Ovaj skup podržava Ministarstvo poljoprivrede, šumarstva i vodoprivrede u okviru projekta „Podržimo organsko“.\nNa osnovu dugogodišnjeg iskustva u organskoj proizvodnji u mestu Taraš kraj Zrenjanina Gordana Šokšić će svima koje zanima kako da započnu organsku proizvodnju predstaviti svoja iskustva i upoznati prisutne sa izazovima, ali i prilikama i mogućnostima koje nudi organska proizvodnja u Srbiji. Biofarma Šokšić se od 2006. godine bavi proizvodnjom raznog povrća, voća kao i organskih jaja i pravi je primer uspešnog porodičnog poslovanja. Gazdinstvo je postiglo uspešan plasman prozvoda pa će uputiti prisutne i o aktuelnim mogućnostima za plasman i trendovima na domaćem tržištu organskih proizvoda, navode organizatori.\nOrgansko tržište je jedno od najbrže rastućih tržišta i prema poslednjim podacima organizacije IFOAM-a (Svetska organizacija za organsku proizvodnju) u 2015. je njegova vrednost iznosila više od 80 milijardi dolara (75 milijardi evra), a proizvodnja se odvijala na skoro 51 milion hektara u svetu. Vodeće organsko tržište su Sjedinjene Američke Države sa 35,9 milijardi evra, prati ih Nemačka (8,6 milijardi evra), Francuska (5,5 milijardi evra) i Kina (4,7 milijardi evra). U 2015. većina velikih tržišta je imala dvocifren rast. Najveći potrošači organskih proizvoda su Švajcarci (262 evra), a Danska ima najveći udeo organskih proizvoda na tržištu od 8,4 odsto.\nSrbija se još uvek ne može pohvaliti dvocifrenim rastom tržišta, ali je evidentno da se potražnja i ponuda povećavaju iz godine u godinu. Prema podacima iz 2016. trenutno se je pod ovom proizvodnjom 14.359 hektara, od čega najveću površinu obuhvata proizvodnja žitarica, zatim voća, navodi "Serbia organika".\nVrednost izvoza organskih proizvoda prema podacima Uprave carina je u 2016. godini iznosila nešto manje od 19 miliona evra. Tradicionalno, najviše se izvozi sveže i voće niskog stepena prerade: smrznute malina, višnja, borovnica, jagoda, kupina, zatim koncentrati voćnih sokova, od čega najviše od jabuke, sušeni proizvodi: malina, kupina, višnja, lekovito bilje, pečurke.Vrlo malo izvozimo gotove proizvode.\nOd voćnih vrsta u 2016. godini najviše je izvezeno smrznute maline – 10,1 miliona evra, smrznute kupine – 1,5 milion evra i sveže organske jabuke u vrednosti od 717.400 evra.\nOd prerađevina od voća najviše je izvezeno koncentrata od jabuke u vrednosti 1,6 milion evra, sušenog voća – 2,2 miliona i pirea od višnje, kupine, maline, šljive u vrednosti od preko 846.000 evra. Određen broj domaćih kompanija uspešan je u plasmanu organskih proizvoda na inostranim tržištima, međutim potencijal koji Srbija ima u pogledu proizvodnje i izvoza organskih proizvoda nije dovoljno iskorišćen, ocenjuju u ovoj organizaciji.\nNapominju da domaći manji proizvođači nisu konkurentni na inostranom tržištu, koje zahteva stabilnu isporuku proizvoda u odgovaraćim količinama, ujednačenog kvaliteta, s jedne strane, a sa druge strane zbog nedostatka informacija o stanju i zahtevima na stranom tržištu i mogućim partnerima.\nKada je o lokalnom tržištu reč, uključujući promet na zelenim pijacama, ne postoji zvanična statistika. Iskustva malih proizvođača su pokazala da se zelene pijace od izuzetnog značaja za njih i potrebno je raditi na njihovoj održivosti, ali poslednjih godina su značajni kanali prodaje specijalizovane prodavnice kao i maloprodajni objekti većih trgovačkih lanaca.\nStoga je ovaj okrugli sto je idealna prilika da se čuje glas proizvođača i mogućnost da podele iskustva ne samo u proizvodnji, već i u plasmanu proizvoda i izazovima u tržišnoj orjentaciji.\nZa dodatne informaciji o Nacionalnom udruženju za razvoj organske proizvodnje „Serbia Organika“ posetite www.serbiaorganica.info.\nSre 29 Novembar, 2017 22:35\nTagovi: organska proizvodnja šoškić


Vruće evropsko leto nagoveštaj super vrućina | EurActiv Srbija\nVruće evropsko leto nagoveštaj super vrućina\nObjavljeno : 29.08.2017.\t Tweet\nDok se Evropa oporavlja od neuobičajeno vrućeg leta, u novim istraživanjima upozorava se da će toplotni talasi sa temperaturama iznad 40 stepeni Celzijusa biti još češći i da neke regione istočne Evrope mogu da pogode temperature iznad 55 stepeni. Zadržavanje globalnog zagrevanja na 1,5 stepeni predstavlja najbolji način da se izbegnu promene klime u vidu "super vrućina" opasnih po zdravlje i ekonomije, ocenio je u autorskom tekstu za EURACTIV.com direktor koalicije nevladinih oganizacija CAN Evropa.\nAutor: Vendel Trio, direktor Mreže za klimatsko delovanje u Evropi\n"U Evropi kao u paklu zbog toplotnog talasa Lucifer", "Jedna od najtežih suša za više decenija uništila useve na jugu Evrope", "Požari gutaju kuće, evakuacije u Grčkoj i Portugaliji", samo su neki od mnogobrojnih naslova u evropskoj štampi ovog leta. Širom Evrope haos zbog visokih temperatura postao je glavna tema i u medijima i u svakodnevnoj konverzaciji.\nBilo je ovo katastrofalno leto za Evropu i njene stanovnike. Temperature su rušile rekorde, izvori vode su presušivali, plamteli su šumski požari, oluje i tornada nanosile su velike štete na kućama i prekidale saobraćaj, broj oboljevanja i smrtnih slučajeva zbog vrućine je porastao.\nU većini medijskih tekstova se veća učestalost i snaga ekstremnih vremenskih prilika povezuje sa promenama klime. Jača svest da klimatske promene pogađaju sve i da su posledica emisije ugljenika koja nastaje zbog korišćenja fosilnog goriva i neodržive poljoprivrede.\nMeđutim, ono što nedostaje je poziv da se deluje kako bi se rast globalne temperature zadržao na 1,5 stepeni Celzijusa, u skladu sa Pariskim sporazumom o klimatskim promenama. Posledice klimatskih promena više se ne mogu izbeći. Ali, obim štete koju prave zavisi od adekvatnosti odgovora vlada. Zadržavanje zagrevanja na 1,5 stepeni Clezijusa je naša najveća šansa da izbegnemo izlaganje još većeg broja ljudi još većoj opasnosti.\nI dok bi dalje otopljavanje imalo opasne posledice, postoji značajna razlika između zadržavanja rasta temperature na 1,5 i dva stepena Celzijusa. Rast od 1,5 stepeni bi znatno smanjio štetu u našim ekosistemima. Rizik od istrebljenja vrsta bio bi prepolovljen, bio bi smanjen rizik od teških suša u Evropi i sprečeno topljenje velikih površina leda.\nO doprinosu EU limitiranju klimatskih promena biće odlučeno narednih meseci, kroz pregovore o klimatskoj i energetskoj politici EU u narednoj deceniji. Među temama su i sistem trgovine emisijama i paket za čistu energiju.\nOno što je trenutno na stolu, nije dovoljno da se rast temperature zadrži na bezbednom nivou. U Pariskom sporazumu vlade su navele doprinose, uključujući preuzimanje obaveze EU da smanji emisiju za najmanje 40% do 2030, ali je to nedovoljno da rast globalne temperature ostane ispod dva stepena.\nKako bi se zatvorio jaz, Program UN za prirodnu sredinu (UNEP) pozvao je sve zemlje da smanje emisije do 2030. za još najmanje 25%. Rast globalne temperature ispod 1,5 stepeni zahtevao bi još veće smanjenje emisije.\nEU treba da se obaveže na ciljeve daleko iznad sadašnje ponude u kontekstu Samita UN o klimi 2018, kada će se svetski lideri okupiti da ispitaju napredak u sprovođenju Pariskog sporazuma. Nova politika mora da sadrži mehanizam za pregled (stanja) kako bi se osiguralo usklađivanje propisa EU sa višim ciljevima.\nNauka je brutalno jasna: ne možemo sebi da priuštimo nemar. Ako se nešto ne preduzme i globalna temperatura poraste za više tri stepena Celzijusa, šteta od promena klime u EU biće najmanje 190 milijardi evra.\nNovo istraživanje objavljeno letos pokazalo je da će, ako se rast temperature ne zadrži na sigurnom nivou, Evropa verovatno redovno patiti od vrućina sa temperaturama iznad 40 stepeni Celzijusa. Neki regioni na istoku Evrope mogli bi da budu pogođeni i "super vrućinama" sa temperaturama iznad 55 stepeni.\nTalasi vrućine predstavljaju najsmrtonosniju opasnost povezanu sa vremenskim prilikama u Evropi. U nedavno objavljenoj sudiji ocenjuje se da broj smrtnih slučajeva zbog vremenskih nepogoda, vrućine pre svega, ukoliko se ne preduzmu odlučne mere da se smanji emisija gasova sa efektima staklene bašte, može da se poveća 50 puta do početka sledećeg veka.\nTo znači da bi vremenske neprlike mogle da ubiju 152.000 ljudi godišnje između 2071. i 2100. prema 3.000 godišnje sada.\nPomisao da ekstremne vremenske prilike mogu da budu još ekstremnije u budućnosti užasava. Ipak, postoji velika nada: izbeći opasne klimatske promene još je moguće i donosi brojne koristi za zdravlje i zapošljavanje, kao i ekonomsku stabilnost.\n: Suša uzela danak ekonomskom rastu Srbije\n: Promene klime najviše brinu Francuze, najmanje Poljake\n: Klimatska strategija prilika za ambiciozniji cilj za CO2\n: IPCC: Mnogi rizici globalnog zagrevanja\n: Srbiju čekaju suše i poplave\nMerkelova s Konteom i Makronom o migrantskom problemu\nAktivistkinje vode kampanju za više žena na vodećim pozicijama


NVO: Ne funkcioniše sistem zaštite od diskriminacije\nDruštvo Autor:Fonet16. jun. 202013:04\nGrupa od 52 nevladine organizacije izrazila je zabrinutost zbog trenutnog nefunkcionisanja sistema zaštite od diskriminacije u Srbiji, ocenivši da nije blagovremeno pokrenut izbor novog poverenika ili poverenice za ravnopravnost.\nKako se navodi u saopštenju koje je medijima dostavila Inicijativa A11, brojne organizacije koje su podnele pritužbe za zaštitu od diskriminacije, obaveštene su tokom prošle nedelje da će se postupci po pritužbama nastaviti tek „nakon izbora Poverenika“.\nČekajući novog poverenika: Blokirana institucija\nBrankici Janković istekao mandat, bira se novi poverenik\nPodseća se da je mandat prethodne poverenice za zaštitu ravnopravnosti istekao je 27. maja 2020. godine, a taj organ nema zamenike sa zakonskim ovlašćenjima za postupanje.\nDodaje se da se može očekivati da će građani Srbije mesecima biti bez adekvatne zaštite od diskriminacije.\n„Poverenika za zaštitu ravnopravnosti bira Skupština većinom glasova svih narodnih poslanika na predlog odbora nadležnog za ustavna pitanja, a Srbiji tek predstoje parlamentarni izbori i nakon toga konstituisanje Skupštine i nadležnih odbora“, poručuje se u saopštenju.\na11NVOpoverenica za zaštitu ravnopravnosti\nDr Ana heroj preminula od kovida na rođendan\nŠekler otkriva: Kolike su šanse da se zarazite omikronom ako ste vakcinisani


Kreativna industrija u Srbiji učestvuje sa sedam odsto u BDP-u\nPetak , 2018-10-26 | 14:01:02\nKreativna industrija u Srbiji učestvuje sa sedam odsto bruto domaćeg proizvoda (BDP) i zapošljava na desetine hiljada ljudi, a Beograd postaje važna tačka na mapi te privredne grane, rečeno je na skupu marketinških stručnjaka.\nRazgovor o budućnosti kreativne industrije okupio je u Beogradu vodeća imena iz sveta marketinga koji posluju u okviru evropskih i američkih McCann agencija.\nRazmatrani su izazovi koje pred marketing stavlja ubrzani tehnološki napredak, kao i uticaj lokalnih kultura na kampanje brendova.\nOsnivač I&F McCann Grupe Srdjan Šaper je rekao da je digitalizacija kreativnoj industriji dala dodatni zamah i važna je za razvoj celog regiona.\n"Kada govorimo o budućnosti marketinga, ona je tamo gde i prošlost – u kreativnosti. Što ideje budu bolje, odnosno ukoliko pokreću emocije, to će i kampanje biti bolje", rekao je Šaper.\nPredsednica zadužena za vodjenje globalnih klijenata iz McCann Worldgroup Njujork, Nanet Dufor, rekla je da je za efeknu marketinčku kampanju važno razumevanje lokalnih kultura i uloge brenda.\n"Lokalni pristup i lokalno znanje postaju sve značajniji i globalni brendovi konstantno razmišljaju o tome kako da svoju poruku učine dovoljno vidljivom na lokalnim tržištima", kazao je direktor McCann Worldgroup Mark Lund.\nGovoreći o budućnosti marketinga on je istakao da gradjani postaju informisaniji jer žive u doba podataka, ali da je potrebno znanje i snaga da se ti podaci obrade.\n"Mislim da će podaci ojačati, a ne zameniti ljudsku empatiju i kreativnost. Brendovi su nam važni jer predstavljaju set vrednosti koje želimo da delimo i učinimo ih delom našeg života", rekao je Lund.\nU Srbiji nešto više od polovine lokalnih samouprava izradjuje vodič za gradajane kroz budžet\nSindikati zatražili obustavu nastave, tvrde da je broj zaraženih učenika znatno veći od zvaničnog\nInstitut: Poziv gradjanima da daju krv, deficit svih krvnih grupa\nPreminuo pevač Kićo Slabinac


Milićević: Manjinski mediji su deo kulturnog nasleđa - Minority News\nPotpredsednik Pokrajinske vlade Đorđe Milićević otvorio je juče, 15. novembra, u Novom Sadu, 2. Evropsku konferenciju posvećenu manjinskim i lokalnim medijima.\nOvogodišnja konferencija pod nazivom „Da li su manjinski mediji kulturno nasleđe“, razmatra poziciju manjinskih medija kao aktivnih članica razvoja evropskog društva, kroz nekoliko tema: kulturna prava, samoregulacija manjinskih medija i definisanje fenomena manjinskih medija kao kulturnog nasleđa.\nIstičući značaj javnog informisanja u očuvanju jezika, kulture, tradicije nacionalnih manjina, potpredsednik Milićević je naglasio da mediji koji svoje sadržaje proizvode i javnosti prezentuju na jezicima nacionalnih manjina, mogu, i moraju, da se posmatraju i kao deo kulturnog nasleđa. On je naglasio da je Pokrajinska vlada odlučna da i dalje pruža punu podršku efikasnom funkcionisanju modela informisanja na manjinskim jezicima u AP Vojvodini.\nMilićević je podsetio da Pokrajina podržava aktivnosti nacionalnih saveta manjina koji izdaju 22 lista na osam jezika, pokrenula je i finansira izgradnju zgrade regionalnog javnog servisa – Radio-televizije Vojvodine, koja proizvodi i emituje sadržaje na čak 15 jezika.\n„Kontinuirano se povećavaju i sredstva iz pokrajinskog budžeta za projektno sufinansiranje stotinak štampanih, elektronskih i internet medija koji – u celini ili delimično – sadržaje proizvode na jezicima nacionalnih manjina“, naglasio je Milićević.\nPokrajinski sekretar za kulturu, javno informisanje i odnose s verskim zajednicama Dragana Milošević je naglasila da je multietničnost i multikulturalnost Vojvodine dragoceno nasleđe, koje se mora pažljivo čuvati i razvijati i, što je još važnije, način života u svim njegovom segmentima, uključujući i informisanje.\n„Upravo zbog toga postoji stabilan sistem materijalne podrške medijima na manjinskim jezicima“, kazala je Dragana Milošević i dodala da će se u pokrajinskom budžetu za 2019. godinu subvencije manjinskim listovima povećati za pet odsto, što će svakako doprineti njihovom stabilnom i održivom funkcionisanju.\nDirektor Heror Media Pont Nataša Heror je rekla je da su ove godine u rad konferencije uključeni i predstavnici lokalnih samouprava, jer je važno da znaju trendove u kojima se kreće produkcija manjinskih medija kako u Srbiji, tako i širom Evrope, odnosno, koje su potrebe medija da bi što bolje funkcionisali.\nKonferenciju su organizovali Heror Media Pont, Magyar Szo, Asocijacija medija, Centar za razvoj manjinskih i lokalnih medija, u saradnji sa MIDAS-om. Pokrovitelji su Ministarstvo kulture i informisanja, Pokrajinski sekretarijat za kulturu, javno informisanje i odnose sa verskim zajednicama, Pokrajinski sekretarijat za obrazovanje, propise, upravu i nacionalne manjine-nacionalne zajednice, Uprava za kulturu Grada Novog Sada i Fondacija Novi Sad EPK 2021.\nOznake:\tEvropska konferencija posvećena manjinskim medijima, Heror Media Pont, mediji na manjinskim jezicima


Dejvid Petreus sutra s Vučićem\nPredsednik američkog investicionog fonda KKR, Dejvid Petreus izjavio je danas na u Sarajevu na Biznis forumu (SBF) da će se sutra, i petak, sastati s premijerom Srbije Aleksandrom Vučićem.\n“Sutra ću videti premijera Srbije koji je ponovo izabran, i koji je preuzeo obavezu da krene putem ka EU. Verujemo da je to put koji će ove zemlje pokrenuti da preduzmu odgovarajuće reforme. Ako se to nastavi, investiraćemo još više”, rekao je Petreus.\nOn je ukazao da su investitorima potrebni doslednost i transparentnost.\n“Sjajno je što sam ponovo ovde, u BiH, gde sam dolazio kao vojnik kada je to bilo potrebno BiH. Danas sam tu kao partner firme koja je investirala milijardu i po u telekomunikacije u bivšoj Jugoslaviji. Ovde (u BIH) imamo investiciju od oko 150 miliona dolara”, kazao je Petreus.\nGovoreći o odnosima Rusije i Zapada, Petreus je ocenio da “tenzije te vrste mogu uticati i na investicionu klimu i priliv investicija”.\n“Naše usluge uživa više od pola miliona gradjana i mi smo impresionirani. Mislim da postoje firme koje postavljaju pitanja da li ima doslednostu i konzistentnosti da bi se napravila investicija, zbog izazova koje su prisutni u zemljama bivše Jugoslavije”, dodao je Petreus, dodavši da o doslednosti govori u kontekstu strukture vlasti.\nPetreus je pešadijski general, bivši direktor CIA i nekada visoki zvaničnik Pentagona.


Administrativni prelaz Jarinje( Foto arhiva Kim)\nOdlukom se od komandanata policije i šefova traži da striktno sprovedu odluku ministarstva, a takođe je prosleđena svim policijskim stanicama na severu Kosova, javlja Koha ditore.\nU imejlu koji je uputio zamenik komandanta Regionalne policije za sever Besim Hoti se traži da se odluka MUP-a striktno sprovede, a od patrola i jedinica saobraćajne policije se zahteva da pojačaju kontrolu na magistralnim i drugim putevima.\nPrethodno je Ministarstvo spoljnih poslova Kosova proglasila Šešelja nepoželjnom osobom. Za sada, međutim, nije poznato da je na Kosovu protiv Vojislava Šešelja podignuta bilo kakva optužnica, na osnovu koje je bi mu se zabranio dolazak.\nLider SRS najavio je ranije da će u okviru preizborne kampanje doći na sever Kosova i razgovarati sa članovima i simpatizerima te stranke.


05.07.2019 | Info\nEvropska nedelja sporta pod sloganom „Bi aktiv“, počeće 23. septembra danom „Sportski izazov“ , a trajaće do 30. septembra ove godine. Cilj ovog međunarodnog projekta je da se svi fizički aktiviraju i bave najrazličitijim sportovima.\nEvropska nedelja sporta ističe i promoviše potencijale fizičke aktivnosti, ohrabrujući ljude da budu sportski aktivni duže vreme.\n- To je korisno ne samo za zdravlje i dobrobit već i za naše društvo i ekonomiju u celini – istakao je Božidar Maljković, predsednik Olimpijskog komiteta Srbije.\nŠirom Srbije biće organizovan niz sportskih događaja i takmičenja, na kojima će svi, bez obzira na uzrast, imati idealnu priliku da se oprobaju u nekom sportu, možda i otkriju sebe na neki novi način – istakao je Vanja Udovičić, ministar omladine i sporta.\nAmbasadori ovog pokreta u Srbiji su Zorana Arunović, vicešampionka sveta u streljaštvu, Jovan Simić, bivši fudbaler i osnivač humanitarne organizacije „Zajedno za život“ i Nataša Kovačević, bivša košarkašica i osnivač humanitarne fondacije koja nosi njeno ime.\nEvropska nedelja sporta koja se u Evropi održava 5ti a u Srbiji 2gi put, pokrenuta je uz pomoć Olimpijskog komiteta Srbije uz Ministarstvo omladine i sporta Republike Srbije.\n+105: Nestvarno ubedljiva pobeda Srbije nad Albanijom!


SASTANAK VUČIĆ – ČANAK: CENTAR ELEKTRODISTRIBUCIJE SELI SE U NOVI SAD – Balkanekspresrb.rs\nRazgovor sa Prištinom je bio dobar, u smislu sadržaja i kompleksnosti tema, ali ne mogu da kažem da smo blizu dogovora”, rekao je Vučić, dodavši da je, “što se tiče Zajednice srpskih opština na Kosovu, postignut ozbiljan napredak, s tim da je dogovoreno da se o tome ne govori, rekao je Pemijer\nPREMIJER Vlade Srbije Aleksandar Vučić izjavio je da će videti da li će ići u Srebrenicu, uz poruku da “nikoga neće da tera da prima našu pruženu ruku”.\nVučić je na konferenciji za novinare, nakon sastanka sa liderom LSV Nenadom Čankom, rekao da je video da mnogi nisu sačekali ni 45 minuta, pa su krenuli sa pretnjama.\n“Nikoga neću da teram da prima našu pruženu ruku. Videćemo”, rekao je Vučić.”Nadam se napretku, jer se radi o važnim stvarima, ali da li smo blizu dogovora, ne mogu da se saglasim”, izjavio je Vučić, komentarišući razgovore sa delegacijom Prištine u utorak u Briselu.\n“Razgovor sa Prištinom je bio dobar, u smislu sadržaja i kompleksnosti tema, ali ne mogu da kažem da smo blizu dogovora”, rekao je Vučić, dodavši da je, “što se tiče Zajednice srpskih opština na Kosovu, postignut ozbiljan napredak, s tim da je dogovoreno da se o tome ne govori.” Vučić izjavio je da je u Briselu postignut ozbiljan napredak u razgovorima o Zajednici srpskih opština, ali da je dogovoreno da se s tim za sada ne izlazi u javnost. “Ukoliko bismo počeli da govorimo, plašim se da ništa od dogovora ne bi bilo. To je dogovor sa Visokom komesarkom Federikom Mogereini”, rekao je Vučić novinarima u Vladi Srbije, uz opasku se on dogovora drži, čemu je dokaz i što o tome nema detalja u štampi. O tome, kako je rekao, osim njega, znaju samo direktor Kancelarije a KiM Marko Ðurić i ministar spoljnih poslova Ivica Dačić.\nVeć sledeće nedelje Vučić kaže da očekuje novi sastanak u Briselu. Kad je reč o Parku mira kaže da on može biti uklonjen ukoliko Albanci prihvate da to bude pešačka zona.\n“Skupština opštine Severne Mitrovice donela je odluku da ulica Kralja Petra bude pešačka zona, ne treba nikome od naših ljudi nikakav park i spremni su da ga sklone, ali Albanci ne žele da prihvate pešačku zonu. Oni hoće da im tuda prolaze baš kamioni, dakle nije reč o slobodi kretanja, nego je reč o slobodi ponižavanja Srba”, objasnio je premijer. Vučić je rekao da Srbija ne može da ukloni sve svoje, a da Albanci ne urade apsolurtno ništa i dodao da smo spremni za kompromise, ali i da druga strana treba to da pokaže. “Ako nam oduzmete pravo da mi odlučujemo u našim srpskim severnim opštinama, o tome gde će da bude pešačka zona, o čemu ćemo onda da odlučujemo”, upitao je Vučić. Takođe je upitao u kom se to sporazumu pominje Park mira, navodeći da ga nema u Briselskom.\n“Izmislili su ga politički, da bi pritiskali Srbiju i ničemu drugom to ne služi”, zaključio je premijer.\nVučić izjavio je da će Elektroprivreda Srbije premestiti svoj nacionalni operativni dispečerski centar u Novi Sad, navodeći da će time u tom gradu biti “srce” sistema za celu Srbiju. Vučić je, nakon sastanka sa liderom Lige socijaldemokrata Vojvodine Nenadom Čankom, rekao da to znači i dopunske investicije kao i nove informacione sisteme i pokazuje odnos Vlade ne samo prema Vojvodini već i celoj Srbiji, što znači da Vlada ne pravi razliku između Beograda i ostalih delova Srbije.\n“Srce sistema distribucije EPS će biti u Novom Sadu. To znači nove investicije”, rekao je Vučić, koji je Čanka pozvao na sastanak nakon zahteva LSV da se u reformama u EPS-u, koje od 1. jula predviđaju objedinjavanje pet elektrodistribucija u Srbiji u jednu sa sedištem u Beogradu, ne ukida Elektrovojvodina. Vučić je rekao da odluka Vlade pokazuje da je svejedno da li se nešto nalazi u Beogradu, Novom Sadu ili Nišu. “Za Vladu je svaki deo Srbije isti”, rekao je Vučić.\nČanak je rekao da je potez Vlade Srbije dokaz da je to prva vlada koja je pokazala osećanje da je Vojvodina deo Srbije. Lider LSV je ocenio da će takvo rešenje za Vojvodinu biti korak napred i da je to više od onoga što je očekivao. Vučić izjavio je da će u Novom Sadu biti pojačano prisustvo snaga bezbednosti u borbi protiv kriminaliteta i posebno protiv širenja narko tržišta, te da u tom smislu rezultate očekuje u najkraćem roku.\nPremijer je rekao da je danas bio u kontaktu sa šefom Bezbednosno-informativne agencije i ministrom unutrašnjih poslova i da je s njima dogovoreno jačanje “i vidiljivo i nevidljivo” bezbednosnih snaga u Novom Sadu.\n“Mislim da ćemo imati rezultate u najkraćem periodu”, rekao je Vučić. Vučić izjavio je da je Vlada Srbije uplatila 105 miliona dolara Kinezima za Kostolac jedan i dva. On je rekao da “smo prvi put platili 105 miliona dolara Kinezima za Kostolac jedan i dva”. “Posle 30 i više godina, imaćemo prvi izgrađen energetski objekat u roku”, rekao je Vučić. On je dodao da je na današnji dan, u junu, budžet u suficitu, a da je ukupan deficit od početka godine oko 23 milijarde dinara i istakao da će, ako se takav trend nastavi, do kraja juna deficit za prvih šest meseci biti oko 27 do 28 milijardi dinara. Vučić je istakao da će takav rezultat u budžetu ostaviti širok fiskalni prostor za “razmišljanja o povećanju primanja u javnom sektoru i penzija”.\nVlada Srbije nema nikakvu “tajnu” sa Tribunalom u Hagu već poverljivu prepisku, izjavio je premijer Aleksandar Vučić i dodao da je uveren da lider SRS Vojislav Šeselj zna šta vlada čini da zaštiti njegova prava. Vučić je to rekao odgovarajući na pitanje novinara da li postoji tajni dogovor između vlade i Tribunala o izručenju Šešelja, ističući istvremeno da će se Vlada ponašati u skladu sa interesima Republike Srbije kao i da je njen posao da zaštiti interese građana. “Ma koliko se mi u politici razlikovali i ma šta mislili jedan o drugom to je naš posao i naša obaveza i u skladu sa tim ćemo nastaviti da se ponašamo” istakao je premijer.\nMeđutim, primetio je premijer, u Srbiji neretko volimo da sami sebi “pucamo u nogu” i dodao da nikada nije mogao da razume zašto se to radi. “To nam je valjda navika od koje ne možemo da se izlečimo” zaključio je premijer.<\n“Razgovarali smo i o mogućnostima za buduću saradnju u oblastima unapređenja položaja žena i poboljšanju položaja Srbije na\n“Ako Bošnjaci budu želeli biću spreman da odam počast muslimanskim i bošnjačkim žrtvama”, izjavio je Vučić i dodao\nREDOVNA MESEČNA KONFERENCIJA ZA MEDIJE MINISTRA DAČIĆA\nRanka Čičak MINISTAR spoljnih poslova, Ivica Dačić na današnoj konferenciji za novinare rekao da je za srpsko pristupanje\nVUČIĆ I DAČIĆ NA KONFERENCIJI POČASNIH KONZULA SRBIJE\nNA KONFERENCIJI počasnih konzula Republike Srbije predsdenik srpske Vlade, Aleksandar Vučić i prvi potpredsednik i\nTagsAleksandar Vučić Nenad Čanak


Koronavirus ušao i u zgradu Parlamenta BiH | BL Portal\n7. Jula 2020. 20:28\nKoronavirus je i zvanično ušao i u zgradu Parlamenta Bosne i Hercegovine, saznaje „Avaz“.\nPrema prvim informacijama jedna osoba zaražena je virusom Covid-19.\nKako je za “Avaz” pojašnjeno, radi se o službeniku Sektora za finansije Parlamenta BiH.\nNadležni još uvijek nisu se oglasili o tome da li će ovo uticati na rad oba doma Parlamenta BiH.\nIpak, promjene su zato najavljene u radu novinarskih ekipa. Sjednicu Doma naroda, koja je zakazana za sutra, novinari će moći pratiti putem on-lajn prenosa u Centru za posjetioce u prizemlju zgrade Parlamentarne skupštine BiH.\nIz parlamenta je saopšteno da zbog aktuelnih ograničenja boravka više od 50 lica u istoj prostoriji, novinari ne mogu pratiti sjednicu iz “Plave sale”.\nRanije je najavljeno da će pred Domom naroda sutra biti zahtjev za razmatranje Prijedloga zakona o budžetu institucija BiH i međunarodnih obaveza za ovu godinu.\nTags: korona virus, Parlament BiH, zaražen službenik\nRukovodstvo Srpske i poslodavci: Sačuvati ekonomiju i radna mjesta


ARHIVA - Djeca uzrasta od 12 do 15 godina čekaju da dobiju vakcinu u Kaliforniji, u maju 2021. (Foto: AP Photo/Jae C. Hong)\nAmerička Uprava za hranu i lijekove (FDA) dozvolila je upotrebu vakcine protiv kovida 19 koju su zajednički naporavili kompanije Pfizer i Biontech za upotrebu kod djece uzrasta o 5 do 11 godina, čime je to postala prva vakcina odobrena za malu djecu u SAD.\nPfizer je saopštio da će početi da šalje pedijatrijske doze vakcina apotekama već u subotu. Očekuje se da ova odluka regulatora omogući da vakcina bude dostupna za 28 miliona djece u SAD, od kojih mnoga ove godine ponovo pohađaju časove u školama.\nEkspertska komisija FDA glasala je u utorak ubjedljivom većinom (18 glasova, 17 za, jedan uzdržan) da odobri vakcinu za upotrebu kod djece od 5 do 11 godina. Članovi komisije takođe su naveli da bi manja doza (FDA je odobrio dozu od 10 mikrograma, tri puta manju od one za djecu koja imaju 12 godina i starije) mogla da pomogne kod nekih od rijetkih neželjenih efekata.\nSamo nekoliko zemalja svijeta do sada je odobrilo kovid vakcine za djecu u ovom uzrastu ili mlađu, među njima Kina, Kuba i Ujedinjeni Arapski Emirati.\nSavjetodavna komisija Centara za kontrolu i prevenciju bolesti (CDC) sastaće se sljedeće nedelje da iznese svoje preporuke o imunizaciji. Direktor CDC donosi konačnu odluku.\nPfizer i Biontech naveli su da je njihova vakcina pokazala efikasnost od 90,7% u zaštiti od koronavirusa, u kliničkom istraživanju u kome su učestvovala djeca stara između 5 i 11 godina.\nDok su slučajevi djece koja su se ozbiljno razboljela ili preminula od kovida 19 relativno rijetki u poređenju sa odraslim, neka djeca razvijaju komplikacije zbog virusa, a infekcije među nevakcinisanom djecom su porasle zbog prenošenja delta varijante koronavirusa.\nVakcina Pfizer/Biontech za djecu staru od 12 do 15 godina je dozvoljena u maju, dok je prošlog decembra dobila dozvolu za one starije od 16 godina.\nEksperti su u svojoj analizi posebno obratili pažnju na stopu upale srčanog mišića, odnosno miokarditisa, stanja koje je dovedeno u vezu sa vakcinama posebno kod mladih muškaraca.


Skupština Crne Gore usvojila izmene Zakona o slobodi veroispovesti | Blok vesti\nSkupština Crne Gore usvojila je noćas izmene i dopune Zakona o slobodi veroispovesti. Premijer Zdravko Krivokapić rekao je da je to pobeda pravne države, ali i naroda koji je tu državu branio na ulici punih 12 meseci.\nFoto: Igor Sljivancanin/Skupština Crne Gore / Skupština Crne Gore\nZakon o slobodi veroispovesti usvojen je dva i po sata nakon ponoći, a za je glasao 41 poslanik vladajuće većine, dok opozicija nije prisustvovala sednici.\nU izmene tog Zakona uvrštena su i dva amandmana GP URA.\n"Uprkos opstrukcijama, kršenju Ustava i zakona ove zemlje od strane opozicije, Skupština CG večeras je usvojila izmene Zakona o slobodi veroispovesti", napisao je premijer Zdravko Krivokapić na društvenoj mreži Tviter.\nDodao je da je tako, nakon godinu dana, ispravljena nepravda, koju je bivši režim hteo da učini naročito prema SPC, tretirajući je kao ostalu imovinu CG, koju je krčmio tri decenije.\n"Sada su sve verske zajednice, bez izuzetka, jednake pred zakonom. Ovo je pobeda pravne države, ali i naroda koji je tu državu branio na ulici punih 12 mjeseci. Večeras je država rukama tog naroda u Skupštini i odbranjena", poručio je on.\nRaspravu o Zakonu o slobodi veroispovesti Skupština Crne Gore počela je nakon što je potvrdila mandat poslanici vladajuće većine iako je to prethodno odbila da uradi Državna izborna komisija (DIK).\nDržavna izborna komisija odbila je večeras da verifikuje mandat novoj poslanici vladajuće koalicije jer, kako navode, nije bilo kvoruma na početku sjednice parlamenta.\nPremijer Zdravko Krivokapić izjavio je da "Državna izborna komisija krši Ustav, a to je krivično delo, i o tome je trebalo da razmisle".\n"Svi koji su prekršili Ustav i zakone ove države odgovaraće" napisao je na Tviter nalogu Krivokapić.\nPredsednik Skupštine Crne Gore Aleksa Bečić rekao je da pokušaj opstrukcije DIK-a nešto što istorija crnogorskog, evropskog i svetskog parlamentarizma ne pamti.\nPoslanik Demokratske partije socijalista (DPS) i bivši premijer Duško Marković novinarima u parlamentu je izjavio da su za opoziciju odluke Skupštine nelegitimne i nevažeće.\n"Pozivam međunarodnu zajednicu da odgovorno sagleda ovakvo ponašanje većine i sa nama pokuša obezbediti vladavinu prava i poštovanje političkog sistema", rekao je on.\nKako je ocenio, na sceni je skandalozno, neprihvatljivo i protivustavno ponašanju većine i najavio podnošenje prijava.\nPrethodno se ispred parlamenta okupio veliki broj građana u znak protesta protiv najavljenih izmena Zakona o slobodi veroispovesti. Oni su se razišli oko 14 sati ali se nekoliko stotina vratilo i ponovo se okupilo oko 17 sati.\nIzmenama zakona ukidaju se članovi koji su bili sporni Srpskoj pravoslavnoj crkvi i zbog kojih su organizovane višemesečne litije, a koje se tiču promene statusa imovine i ona ostaje u posedu SPC.\nUkinuta je mogućnost da se imovinski sporovi države i crkve rešavaju u upravnom postupku.\nNovim izmenama Zakona je ukinuta i odredba iz prethodnog, da se verska zajednica mora registrovati, što je takođe bila jedna od tačaka kojoj se SPC žestoko opirala.\nPrevious articleKAKO JE RAFA RAZBIO NOVAKA: Nadal nikada tako nešto nije rekao\nNext articleTRAGEDIJA U KOMŠILUKU: U 27. godini života preminuo jedan od najboljih atletičara


Patrijarh Irinej: Podrška liderima Demokratskog fronta u odbrani SPC\nPoglavar Srpske pravoslavne crkve (SPC) Irinej primio je u sredu uveče u Beogradu lidere crnogorskog opozicionog Demokratskog fronta Andriju Mandića i Milana Kneževića, navodi informativna služba SPC.\nU saopštenju dostavljenom medijima navodi se da je patrijarh Irinej „blagoslovio lidere Demokratskog fronta (DF) da se na svakom mestu i u svakoj prilici bore i ne odustanu od odbrane Srpske pravoslavne crkve“.\nMandić i Knežević su se sa patrijarhom sastali povodom najave usvajanja Predloga zakona o slobodi veroispovesti, čemu se SPC i DF protive.\nEpiskopski savet SPC u Crnoj Gori pozvao je danas vernike i građane da na skupu pred Skupštinom Crne Gore, ostanu dostojanstveni i ne pristanu ni na kakve provokacije i učestvuje u nemirima i sukobima.\nNa telefonskoj sednici Episkopski savet je odlučio da će se obratiti svim međunarodnim institucijama za zaštitu ljudskih prava i sloboda zbog brutalnog ugrožavanja slobode vere u Crnoj Gori.\nEpiskopski savet će, navodi se, zatražiti hitno sazivanje Svetog arhijerejskog sabora SPC zbog vanredne i novonastale situacije, kako u Crnoj Gori, tako i na Kosovu, "gde je u pripremi otimanje svetinja i imovine SPC".\nRasprava o Zakonu o slobodi veroispovijesti počela je u Skupštini Crne Gore u četvrtka, 26. decembra, oko 11 časova obraćanjem potpredsednika Vlade za politički sistem Zorana Pažina koji je pozvao poslanike da se povede dijalog o tom i svim ostalim pitanjima. Pažin je ocenio da je neophodno da se povede dijalog i o temeljnim društvenim vrednostima koje Zakon o slobodi vjeroispovjesti štiti.\nSednici prisustvuju ministri u Vladi Crne Gore na čelu sa premijerom Duškom Markovićem i svi poslanici uključujući i opozicioni Demokratski front koji se oštro protivi usvajanju Zakona i koji je pozvao vernike SPC i pristalice na protest ispred parlamenta.\nPolicija blokirala centar Podgorice zbog najavljenog protesta protiv Zakona o vjerskim slobodama\nUprava crnogorske policije blokirala je rano jutros centar Podgorice zbog sinoćnjeg kasnog poziva poslanika opozicionog Demokratskog fronta svojim pristalicama da se okupe oko crnogorskog parlamenta zbog izglasavanja Zakona o verskim slobodama u Skupštini Crne Gore.\nUprava policije je najavila rano jutros da neće dozvoliti bilo kakvo neprijavljeno okupljanje ispred parlamenta. Lideri Demokratskog fronta su pozvali sinoć vernike SPC i svoje pristalice da dođu pred Skupštinu kako bi napravili pritisak na vlast da ne usvaja Zakon.


Savetnik Donalda Trampa pokušava da "oživi" ideju korekcije granica kao rešenje za Kosovo. Najveća kočnica za ovu opciju su kadrovi u Stejt departmentu iz epohe Klintonovih. Kapčan: razmotriti odvajanje severa DEO američke administracije, pogotovo ljudi iz najbližeg okruženja predsednika Donalda Trampa pokušavaju da vrate u igru razgraničenje, odnosno podelu teritorija kao moguće konačno rešenje za kosovsko pitanje - saznaju "Novosti" iz diplomatskih krugova. >> Pročitaj celu vest na sajtu Večernje novosti << Za ovakav rasplet višedecenijskog konflikta i stavljanje tačke na kosovsku traumu posebno je, kako prenose naši dobro obavešteni izvori, zainteresovan jedan od najbližih saradnika prvog čoveka SAD, njegov savetnik za nacionalnu bezbednost - Džon Bolton. PROČITAJTE JOŠ: Đurić Kvinti: I dalje ćemo se rukovoditi svojim interesima On je i javno, u nekoliko navrata, pravio iskorake kada je reč o politici Vašingtona prema pitanju KiM, poručivši da se SAD "neće uključivati u dijalog između Srbije i Kosova o razmeni teritorija, ali i da ne isključuju teritorijalne korekcije". Zbog toga se našao i na meti kritika pojedinih političkih krugova u SAD, jer su najveća kočnica da Amerika zaigra na kartu podele ili korekcije granica u nastavku dijaloga kadrovi koji su u Stejt departmentu preostali iz vremena "dinastije Klinton". U utorak se oglasio i član američkog Saveta za spoljne poslove i profesor Džordžtaun univerziteta Čarls Kapčan, koji smatra da razmena teritorija treba da ostane na pregovaračkom stolu: - Ne mislim da je to politički ili moralno neprijatnije od odvajanja Kosova od Srbije, što je takođe bilo prekrajanje granica duž etničkih linija. Ako pripajanje severa Kosova pruža srpskoj vladi i narodu osećanje da su sačuvali obraz u dovoljnoj meri da bi priznali nezavisnost Kosova - onda smatram da se to mora učiniti, jer ovaj predlog pruža, u najmanju ruku, jednu opciju više za izlazak iz ćorsokaka - ocenio je Kapčan za radio Slobodna Evropa. Ovaj profesor, koji je bio visoko pozicioniran u administracijama Bila Klintona i Baraka Obame, smatra da bi SAD mogle direktnije da se uključe u dijalog kako bi se postigao sporazum, ako "Priština ukine carine, a Vučić i Tači ponovo sednu za pregovarački sto". On podseća da je u nekim trenucima tokom tih razgovora bilo znakova napretka, pre svega o razmeni teritorija tako što bi se deo severnog Kosova pripojio Srbiji u zamenu za deo Preševske doline. Međutim, ta ideja je potisnuta delimično zbog protivljenja doskorašnjeg premijera tzv. Kosova Ramuša Haradinaja, zatim Nemačke i drugih evropskih centara. - Činjenica da je Bolton u jednom trenutku iskazao potencijalnu podršku razmeni teritorija nagoveštava da bi on lično mogao biti uključen, ukoliko to okolnosti budu iziskivale - rekao je Kapčan. Predsednik Srbije Aleksandar Vučić poručio je u utorak da, iako trenutno nema pregovora sa Prištinom, i dalje ima pritisaka kad je reč o KiM: - Niko se ne pita kako smo obezbedili robu u prodavnicama na severu KiM. Ne pita se ko su ti ljudi koji su radili na tome danima i noćima, ne pita se koliko je energije, truda i rada potrebno na dnevnom nivou da bi se pomoglo našem narodu na Kosovu i Metohiji. PROČITAJTE JOŠ: HARČENKO ODBRUSIO "KVINTI": Zemlje povlače priznanja Kosova zbog nesposobnosti lažne države, ali oni krive Beograd Šef države je istakao da je za rešavanje pitanja na KiM potreban ogroman rad i trud, a da jedan deo javnosti u Srbiji nameće kao temu izborne uslove u Srbiji, što je nešto što dolazi tek za osam meseci. SRPSKA TRN U OKU MOGUĆA "prepreka" ideji razgraničenja, po mišljenju Kapčana mogla bi da bude - Republika Srpska - odnosno novi zahtevi za promenu granica u regionu: - U slučaju BiH, otcepljenje Srpske bi imalo destabilizirajući efekat. Zbog toga međunarodna zajednica treba odlučno da se suprotstavi toj opciji.


Koliko često smo videli budalaste vlasnike superautomobila koji su uništili svoje egzotične mašine zahvaljujući nedostatku zdravog razuma i vozačkih veština? Pre samo nekoliko nedelja pisali smo o Ferrari Roma modelu kog je vlasnik uspeo da zaglavi u uzanoj uličici negde u Italiji. Najnoviji incident ovog tipa, koji dolazi iz Francuske probudiće osećaj neprijatnosti u svakoj osobi koja ceni lepotu i kvalitet luksuznih automobila – čovek koji je vozio Bugatti Divo, jedan od najskupljih automobila današnjice, išao je u rikverc i udario u parkirani Mercedes-Benz CLS, nešto češći, ali ipak prelepi luksuzni automobil. Incident je snimljen od strane korisnika instagrama, @ledriviste, a potom je doživeo svetsku slavu na nalogu @supercar.fails.\nNemamo nikakvih informacija o vremenu događanja ovog incidenta, ali vidimo da se odigrao ispred Westin Paris – Vendome hotela u Parizu. Ukoliko vam je potrebno podsećanje – Bugatti Divo je ultra-retki automobil koji je proizveden u samo 40 primeraka. Naravno, velika grupa ljudi okupila se da posmatra dešavanja, a sam događaj je izazvao veliko interesovanje zbog činjenice da ovaj automobil košta 5.8 miliona dolara. Nismo sigurni da li je vlasnik želeo da parkira svoj Divo model ili da se isparkira sa svog mesta, ali jasno je da se čitava priča završila tragično. Masivni karbonski zadnji kraj Bugatti Diva udario je u Mercedes-Benz CLA parkiran odmah iza, što je dovelo do najsporije saobraćajne nesreće u svetu superautomobila.\nZaposleni hotela mogu se videti kako pomažu vozaču i ispituju domen oštećenja. Kvalitet video snimka nije dovoljno dobar kako bismo mi to sami mogli da procenimo, a naravno, kao što je i očekivano, zvaničnih podataka na ovu temu nema.


Danas nastavak pregovora o ustavnim promjenama - Kozarac.ba\nLideri osam političkih partija u našoj zemlji danas u Sarajevu nastavljaju pregovore o ustavnim promjenama u Bosni i Hercegovini.\nU okviru ove runde razgovora, očekuje se da bh. političke partije razmatraju preostala ključna neriješena pitanja vezana za Predsjedništvo BiH i Parlamentarnu skupštinu BiH. Američki ambasador u BiH Douglas McElhaney nedavno je ocijenio kako je na pregovorima održanim početkom ovog mjeseca postignut značajan napredak na jačanju kompetencija Parlamentarne skupštine BiH i ograničavanju uloge Doma naroda na zaštiti vitalnih nacionalnih interesa.\nTakođer, napredak je ostvaren i u definiranju nadležnosti predsjednika i potpredsjednika kako ne bi došlo do poklapanja dužnosti s Vijećem ministara i drugim organima.\nNije riješeno pitanje izbora i trajanja mandata predsjednika i potpredsjednika i o tome postoji više opcija, potvrdio je nedavno član Predsjedništva BiH Sulejman Tihić.\nOsim pitanja vezanih za Predsjedništvo BiH, ostalo je da se postigne dogovor i o načinu glasanja u Predstavničkog domu BiH, odnosno pitanju tzv. entitetskog glasanja, izboru Doma naroda BiH, te nadležnosti države BiH.\nU dosadašnjem toku razgovora političkih partija postignut je dogovor o ljudskim pravima, Vijeću ministara BiH, Domu naroda, osim dijela koji se odnosi na izbor poslanika u ovom domu.\nAmerički ambasador u BiH ističe kako ovaj proces ima punu podršku Vlade SAD-a, koja želi da se postigne dogovor koji će biti dobar za BiH.\nIstiče kako u konsultacijama s Washingtonom dobija jasne instrukcije da je potrebno da svi učesnici pregovora učine sve u njihovoj moći na ostvarivanju dogovora.


NATO je odlučio da pozove Srbiju, Bosnu i Hercegovinu i Crnu Goru u svoj program Partnerstvo za mir saznaje Radio Slobodna Evropa, s tim što je poziv Crnoj Gori bezuslovan, a poziv Srbiji i Bosni i Hercegovini je uslovljen time da u roku od godinu dana moraju da dokažu punu saradnju sa Haškim tribunalom.\nTo je Radiju Slobodna Evropa danas u Rigi rekao jedan visokorangirani zvaničnik NATO-a precizirajući da će odluka biti objavljena u sredu.\nPredsednik Sjedinjenih Američkih Država (SAD) Džordž Buš (George Bush) je rekao da će Hrvatska, Makedonija i Albanija biti pozvane u članstvo tog vojnog saveza na naerdnom samitu u Rigi.\nI Dimitrij Rupel, ministar spoljnih poslova Slovenije je izjavio državnoj radio-televiziji svoje zemlje da bi Srbija, BiH i Crna Gora trebalo na ovom samitu da budu primljene u Partnerstvo za mir.\n"Ocekujem da ce Srbija Bosna i Hercegovina i Crna Gora dobiti 'zeleno svjetlo' za ulazak u program 'Partnerstvo za mir'. Sto se tice prijema novih clanica u NATO, Albanije, Hrvatske i Makedonije, mislim da ce biti izdana jedna ohrabrujuca izjava. Radujem se tome jer vjerujem da je vrijeme da se preostali dio prostora bivse Jugoslavije sto prije prikljuci nama i postane dio euroatlantske grupacije," izjavio je ministar Rupel za RTV Slovenije.\nPredsednik Sjedinjenih Američkih Država (SAD) Džordž Buš (George Bush) je rekao na da će na ovom samitu biti potvrđena "politika otvorenih vrata" kao ohrabrenje Albaniji, Hrvatskoj i Makedoniji koje bi trebalo da budu naerdnim talasom proširenja NATO-a.\nKremlj je objavio da predsednik Rusije Vladimir Putin neće boraviti na samitu čime su demantovane tvrdnje nekih ruskih i zapadnih medija prema kojima bi predsednik Rusije mogao doći u Rigu na sastanke sa predsednicima Letonije i Francuske. U Moskvi je saopšteno da "na žalost" nije moguće usaglasiti rasporede trojice predsednika.


Kosovo: Ukinut pritvor Srbima osumnjičenim za umiješanost u ubistvo Olivera Ivanovića\nčetvrtak, 06 decembar 2018 17:21\nOn je kazao da je Apelacioni sud prihvatio žalbu odbrane i poništio odluku Osnovnog suda i predmet vratio na ponovno odlučivanje, uz obrazloženje da Specijalno tužilaštvo nije obrazložilo osnovanost sumnje da su trojica Srba umiješana u ubistvo Ivanovića.\nOn je naveo da je odbrana još na saslušanju, a potom i u Osnovnom sudu, upozoravala da se dokazi Specijalnog tužilaštva zasnivaju na medijskim izvještajima i da nema opipljivih dokaza o osnovanosti sumnje da su Rosić, Spasojević i Marković, umiješani u ubistvo Ivanovića.\nVasić kaže da bi u naredna 24 časa trebalo da dobije odluku Apelacionog suda u pisanoj formi poslije čega će u najkraćem roku morati ponovo da zasjeda Osnovni sud u Prištini. Prethodno je četvrtom uhapšenom Srbinu Aleksandru Čurčiću ukinut jednomjesečni pritvor i određen kućni pritvor koji će trajati do 23. decembra.\nViše iz ove kategorije « Zamjenik gradonačelnika Bora podnio ostavku nakon što su se pojavile slike na kojima se ljubi sa maloljetnicom Nakon izlaganja predstavnika Vlade Srbije: Predstavnici Kosova i Albanije napustili sastanak CEFTA u Prištini »


Odšteta po tužbi protiv proizvodjača bebi pudera 70 miliona dolara\nSudija u gradu Sent Luis dodelio je više od 70 miliona dolara materijalne odštete jednoj ženi iz Kalifornije koja navela u tužbi da je zbog višegodišnjeg korišćenja bebi pudera kompanije Džonson i Džonson (Johnson & Johnson) dobila rak.\nOdlukom sudije okončano je sudjenje koje je počelo 26. septembra u slučaju Debore Djianećini iz grada Modesto u Kaiforniji, kojoj je dijagnostifikovan rak jajnika 2012. godine.\nU tužbi je kompanija Džonson i Džonson optužena za “nemarno ponašanje” prilikom stvaranja i plasmana bebi pudera.\nPortparolka grupe Džonson i Džonson, Kerol Gudrič izrazila je u saopštenju duboko saosećanje s ženom koja je obolela od raka i njenom porodicom, navodeći medjutim da će kompanija uložiti žalbu na današnju odluku.\nJoš dve tužbe u Sent Luisu ranije ove godine dovele su do odluke sudija o materijalnoj odšteti od ukupno 127 miliona dolara, dok su dve tužbe u Nju Džersiju odbačene pošto je sudija naveo da nema pouzdanih dokaza da bebi puder izaziva rak jajnika, često fatalan, ali relativno redak oblik kancera.\nOko 2.000 žena podnelo je slične tužbe, a advokati razmatraju još hiljade potencijalnih slučajeva, navodi agencija AP.\nMnogi istraživači nisu pronašli nikakvu vezu izmedju raka jajnika i upotrebe bebi pudera u higijeni žena, a mnoge velike zdravstvene organizacije proglasile su talk bezopasnim.\nMedju faktorima za koje je poznato da doprinose povećanom riziku raka jajnika su starost, gojaznost, hormonska terapija žena u menopauzi, ne radjanje, pojedine genetske mutacije i lična ili porodična istorija raka dojki ili jajnika.\nMedjunarodna agencija za istraživanje raka upozorila je na genitalnu upotrebu talka kao “moguće kancerogenu”.


Tižne vesti potvrdio je i atinski klub, u kojem je naš košarkaš nastupao od ovoga leta nakon sezone u Japanu.\nTako je na tragičan način okončan jedan mlad život i prekinuta bogata košarkaška karijera, tokom koje je Jelovac nosio dresove brojnih evropskih klubova.\nKošarkašku karijeru počeo je u mlađim kategorijama Partizana da bi prve seniorske mečeve odigrao Vizuri 2008. godine. Dve godine kasnije prešao u redove Crvene zvede, a još je nastupao i za Antaliju, Kazertu, Lijetuvos Ritas, Saragosu, Njižnji Novgorod Bamberg, Ganzijatep.\nJelovac nije uspeo da se domogne NBA lige pošto nije izabran na draftu 2011. godine, ali je 2016. godine igrao letnju ligu za Dalas. Ipak nije uspeo da se domogne najjače lige na svetu i potpiše ugovor sa klubom iz Teksasa.\nU sezoni 2013/2014. igrao je Evroligu u dresu Lijetuvos Ritasa, a potom je tri godine nastupao u španskoj Saragosi gde je ostavio značajan trag.\nVerovatno najbolju sezonu u karijeri imao je u sezoni 2017/18. kada je nosio dres Nižnjeg Novgoroda, a partiju karijere zabeležio je protiv Kaleva kada je ubacio 49 poena, uz 15 skokova čime je oborio istorijski rekord VTB lige, koji je do tada sa 42 pogotka držao Kit Lengford.\nZa reprezentaciju Srbije debitovao je sa 28 godina i imao vrlo zapaženu rolu u kvalifikacijama za Mundobasket 2019. godine.


Naslovna/Svijet/Produžene ekonomske sankcije Rusiji na još šest mjeseci\nŠef Savjeta Evrope Šarl Mišel zvanično je potvrdio da EU produžava ekonomske sankcije Rusiji na još šest mjeseci.\n“Saslušali smo izvještaj Francuske i Njemačke nakon samita u normandijskom formatu koji je održan u Parizu, 9. decembra. To je bila mogućnost da se razmijene mišljenja o situaciji u regionu i da se donesu odluke o produžavanju sankcija na dodatnih šest mjeseci”, rekao je Mišel.\nPoslanik ruske Državne dume Mihail Šeremet istakao je da produžavanje sankcija sa sobom ne nosi nikakve eknomske prijetnje za Rusiju.\n“Štaviše, te sankcije su nas ujedinile i pomogle da rešimo brojna ekonomska pitanja koja su nam visila nad glavama”, naglasio je Šeremet.\nOn je naveo da je stav EU u vezi sa Rusijom krajnje nekonstruktivan, te da je beskorisno vršiti takvu vrstu pritiska, prenosi “Sputnjik”.\nZamjenik predsjednika skupštine Krima Vladimir Bobkov rekao je da su lideri EU faktički krenuli na “sve ili ništa” usvojivši odluku o produžavanju sankcija Rusiji, stavivši pod prijetnju ekonomsku situaciju same Unije.\n“Nažalost, to je bilo očekivana odluka. Međutim, sankcije dokazuju da se Rusija nalazi na ispravnom putu zaštite sopstvenih nacionalnih interesa”, poručio je on.\nEU prijetnje Rusija sankcije žene\nU borbama za Tripoli do sada poginula 121 osoba\nMoskva: SAD kao da traže izgovor za rat


Šef Delegacije EU pri UN-u: Nedvosmislena predanost evropskoj perspektivi BiH - Novi Vjetar\nŠef Delegacije Evropske unije pri Ujedinjenim narodima Joao Vale de Almeida tokom diskusije u Vijeću sigurnosti o stanju u BiH kazao je da Evropska unija ponavlja svoju nedvosmislenu predanost evropskoj perspektivi BiH kao jedinstvene, nedjeljive i suverene zemlje.\n“Nakon izbora 7. oktobra i podsjećajući na Zaključke iz juna 2018. godine, Evropska unija očekuje da će se svi lideri konstruktivno angažirati na formiranju vlasti na svim razinama, u interesu svih građana. Evropska unija podsjeća da očekuje od vlasti u BiH da daju prioritet nastavku reformi potrebnih za napredovanje na evropskom putu, osiguravajući potpunu i učinkovitu provedbu Reformske agende”, rekao je de Almeida.\nIstaknuo je da Vijeće pozdravlja nastavak prisustva Operacije “Althea”, koja se nakon Strateškog pregleda iz 2017. godine ponovo usmjerila na svoj temeljeni mandat, uz zadržavanje elemenata izgradnje kapaciteta i obuke koji se još uvijek smatraju potrebnim i ukidanje ostalih elemenata koji više nisu relevantni. U tom kontekstu, kao dio cjelokupne strategije EU za Bosnu i Hercegovinu, Vijeće potvrđuje spremnost EU da u ovoj fazi nastavi izvršni vojni mandat Operacije “Althea” kako bi podržao vlasti Bosne i Hercegovine u očuvanju sigurnog i bezbjednog okruženja, pod obnovljenim mandatom UN-a.\n“Vijeće očekuje predstavljanje narednog strateškog pregleda 2019. godine kao osnova za diskusiju sa zemljama članicama o zadacima i mogućnostima EUFOR-a za budućnost Operacije, imajući u vidu i potrebu za podrškom napretku Bosne i Hercegovine u procesu evropskih integracija i uzimajući u obzir sigurnosnu situaciju na terenu. Vijeće potvrđuje važnost kontinuirane koordinacije operacije EUFOR Althea s drugim međunarodnim akterima na terenu”, kazao je Joao Vale de Almeida.\nZaključeno je da EU istovremeno nastavlja poticati vlasti Bosne i Hercegovine, uz podršku međunarodne zajednice, da ubrza svoje napore u zbrinjavanju viškova municije, naoružanja i eksplozivnih sredstava, kao i deminiranja i ostalih neriješenih pitanja\nPrevious ArticleŠarović: Odluka Kosova da poveća takse na proizvode iz BiH se ne može tolerisati\nNext Article Direkcija vakufa Turske pomaže IZ u BiH: Projekti vrijedni 50 miliona KM


Novi početak: Kako oporaviti psihu posle izolacije – Sinergija\nOdmah na početku pandemije stručnjaci su upozorili na probleme sa mentalnim zdravljem. Sada kada smo malo “prodisali” a naši životi podsećaju na “pravi život” naspram onog u izolaciji, pitanje je: a šta ćemo sad sa tim problemom?\nNe misli se samo na posledice koje ima neko ko je imao kovid ili produženi kovid, misli se na sve jer pandemija nije nikoga zaobišla. Kako se sada psihološki vratiti u tu “novu normalnost” jer recimo kod fizičkog zdravlja mi možemo da kažemo ljudima da idu na preglede koje su propustili ili da obave sistematski, a šta sa psihom koja je i te kako bila na udaru?\nNa zalasku pandemije osećamo manje nelagode i straha kada je u pitanju zaraza virusom ali smo i dalje nesigurni kako da se ponašamo i koje posledice po mentalno zdravlje tek možemo da očekujemo. To znači da zatišje pandemije ne podrazumeva kraj stanju neizvesnosti i potrebi za oprezom. U poslednje dve godine smo se prilagodili situaciji pandemije povišenom dozom zabrinutosti i obazrivosti prema svom fizičkom zdravlju i sada je vreme da ove emocije preusmerimo i na psihički plan, objašnjava Jovana Lazarević, psihološkinja.\n“Potrebno je da aktivno obraćamo pažnju na to kako smo sa samim sobom i kako se osećamo u svojoj koži. Ako sebe redovno pitamo šta nam prija i šta nam je potrebno, više ćemo biti povezani sa sobom, što je jedan od najboljih načina da se zaštitimo od pojave psihičkih problema.”\nKako psihološki može da izgleda taj novi početak, ili restart od pandemije i kako rifrešovati um? Šta možemo i šta bi trebalo da uradimo za svoje psihičko zdravlje da nam bude dobro posle dve godine krize, straha, neizvesnosti i mešavine raznih osećanja koja su uticala na mentalno zdravlje?\nProvođenje više od nedelju dana u krevetu s kovidom može da bude povezano sa povećanjem rizika od dugotrajnog pogoršanja mentalnog zdravlja, pokazuje jedno istraživanje objavljeno u časopisu “Lancet Public Health”, a bilo ih je mnogo o psihičkom zdravlju koja pokazuju na svakojake negativne posledice kovida.\nOva studija je pokazala da osobe s koronavirusom, a koje nisu primljene u bolnicu, imaju veću verovatnoću da će doživeti simptome depresije do 16 meseci nakon dijagnoze, u poređenju sa onima koji nikada nisu bili zaraženi.\nZnamo da je jedan od ključnih faktora povezanih sa težinom depresije nakon preležanog kovida vreme provedeno u krevetu. Iz toga zaključujemo već poznatu činjenicu da nivo kretanja i aktivnosti doprinosi našoj dobrobiti. Setimo se, kaže Jovana Lazarević, koliko je na početku pandemije bilo teže onima koji nemaju dvorište ili terasu.\n“Novi start treba da bude nešto što nam prija i što nas izmešta iz rutine u koju smo ušli tokom prethodne dve godine. Za nekoga će to biti duže šetnje ili sport, započinjanje nekog treninga ili nastavak nečega gde su stali pre uvođenja mera zaštite. Za nekog drugog su to putovanja ili okupljanja sa prijateljima. Nije loše da svako od nas oslušne šta je to čega je željan a zatim da dobro odabere u kojoj meri će uroniti u nove aktivnosti. Čak i da započnemo nešto što jako volimo, nije dobro da sebe preplavimo. Ipak ne zaboravimo koliko smo se odvikli od nekih stvari i zato je važno da pratimo svoj tempo. Možda je nekima ugodno baš onako kako im je sada i ne žele promene”, kaže naša sagovornica.\nRazličite stvari se pojavljuju i pojavljivaće se kao problem. Neko će možda da oseća nelagodu zbog gužve jer nije išao među ljude, nekome je težak povratak u kancelariju jer je navikao na rad od kuće. Kako da prepoznamo da je to problem zbog pandemije i šta bi trebalo da uradimo da pomognemo sebi, da iskoristimo taj novi početak kao nešto dobro a ne loše – jer nije loše već dobro što se nazire svetlo na kraju tunela pandemije, ali trebalo bi “sanirati” posledice i krenuti dalje “čistog” i zdravog uma.\nSada nas mnoge ranije uobičajene situacije mogu preplaviti. Na primer, prisustvo više od par osoba za nekoga može činiti gužvu i izazvati nelagodu čak i ako želi da bude među tim ljudima. Kada osvestimo tu nelagodu, priča Jovana Lazarević, možemo da se zapitamo kog je ona intenziteta, da li je zanemarljiva, umerena ili previsoka za nas u tom momentu. Ako je preintenzivna, nećemo terati sebe da se zadržimo u toj situaciji sve vreme, ali isto tako se može desiti da će nam biti ugodnije kako vreme odmiče.\n“Možda nam je samo potrebno malo vremena da se prilagodimo. Jedan od načina da to saznamo jeste da testiramo sebe koliko dugo možemo da ostanemo u nelagodnoj situaciji jer nam je važno da se opet naviknemo da budemo u većem okruženju ljudi. Tada nam pomaže da sa sobom par puta proverimo koliko nam je situacija podnošljiva, možemo li ostati još malo, da li nam je potrebno da se malo distanciramo ili da odemo”, savetuje ona. Nekima će biti potrebnije da odmah budu u bliskom kontaktu, da se grle i češće osete dodir. Slušanjem suptilnih signala iz organizma nećemo pogrešiti. Takođe nam može pomoći da se osvrnemo na period pandemije i sagledamo kako je uticala na nas na početku, kako se to menjalo i šta su naši zaključci o tome. “Kada osmislimo i organizujemo svoje iskustvo u priču, lakše nam je da se sa njim nosimo”, objašnjava Jovana Lazarević.\nNeće svako ko doživi katastrofu razviti problem mentalnog zdravlja: ljudi stalno dobro preživljavaju traumu, ali “između pet i deset odsto ljudi koji su prošli kroz traumatske događaje kao što je teroristički napad, nastaviće da razvija klinički nivo PTSP”, rekla je za „Gardijan“ dr Sarita Robinson, koja proučava psihobiologiju preživljavanja na Univerzitetu Central Lancashire.\nNa pitanje šta je znak da bi trebalo potražiti pomoć i koji su to simptomi ili bolesti uzrokovane pandemijom koje zahtevaju pomoć stručnjaka, Jovana Lazarević kaže da kada nas nešto dugo tišti i postojeći izvori podrške nisu dovoljni da prevaziđemo patnju, to je signal da potražimo stručnu pomoć.\n“Ponekad to može da bude i osećaj odsutnosti, zbunjenosti i opšte preplavljenosti. Nekada je teško imenovati neko unutrašnje stanje koje osećamo duže vreme pa zbog toga i ne znamo šta nam je činiti. Takođe, mnoge osobe su potražile pomoć tokom pandemije povodom odnosa u porodici jer su bile suočene sa mnogo češćim okidačima problema koji su postojali i pre pandemije ali nisu bili toliko ometajući.”\nNekad se radi o očiglednijim problemima izazvanim kontekstom pandemije ili iskustvom sa bolešću, kao što je spektar depresivnih simptoma – dugotrajan osećaj bespomoćnosti, usamljenosti, kao i neaktivnost i gubitak kapaciteta za zadovoljstvo, kod nekih osoba razvijeno i do nivoa kliničke depresije, kao i spektar anksioznih simptoma od kojih su češći zdravstvena anksioznost u vidu preterane preokupiranosti zdravljem i oblik agorafobije gde osobe nigde ne izlaze, a ispod koje leži dublji neprerađen strah od smrti.\nOtprilike jedna od pet osoba koje dožive vanrednu situaciju će nastaviti da razvija problem mentalnog zdravlja (prevalencija uobičajenih problema mentalnog zdravlja u globalnoj populaciji je oko 1 od 10). “Istraživanje iz 2018. pokazuje da se problemi mentalnog zdravlja udvostručuju u hitnim slučajevima“, kaže Ešli Nemiro, koji pomaže ljudima koji rade u krizama i dodaje: “Ne bih se iznenadio da se ispostavi da i to bude rezultat pandemije.”


Skupština opštine Mionica je na današnjoj sednici donela Odluku o izmenama i dopunama Odluke o budžetu opštine Mionica za 2020. godinu u ukupnom iznosu od 623 miliona dinara. Govoreći o predloženim izmenama predsednik Opštine Boban Janković je naglasio da je zbog svih posledica korona virusa ovo teška godina kada su u pitanju javne finansije.\n– Zbog toga je predložena preraspodela određenih budžetskih sredstava, a realizaciju pojedinih kapitalnih projekata ćemo odložiti za 2021. godinu. Ipak smo i pored svega uspeli da zadržimo nivo izvornih prihoda od poreza na zarade iz prošle godine, ali i da uvećamo prihode od lokalnih poreza i taksi. To je važna činjenica, jer su izvorni prihodi glavni preduslov finansijske stabilnosti jedne lokalne samouprave-rekao je Janković.\nNa ovoj sednici je doneta Odluka o utvrđivanju prosečne cene kvadratnog metra odgovarajuće nepokretnosti za utvrđivanje poreza na imovinu za 2021. godinu na teritoriji Opštine, kao i Odluka o određivanju zona i najopremljenije zone. Odlukom o određivanju zona i najopremljenije zone je umesto dosadašnjih šest određeno sedam zona, a sedma zona obuhvata nepokretnosti koje se nalaze u delu obuhvata budućeg Plana detaljne regulacije „Kraljev Sto“. Skupština je u daljem radu usvojila Evropsku povelju o rodnoj ravnopravnosti na lokalnom nivou, imenovala Komisiju za rodnu ravnopravnost, Upravne odbore Centra za obrazovanje i razvoj Mionica i Predškolske ustanove Dečiji vrtić „Neven“ i Školski odbor Osnovne škole „Milan Rakić“ Mionica.\nSednica je zbog propisanih mera održana u Hali sportova, uz korišćenje sredstava lične zaštite od korona virusa.\nTags: Boban Janković, Mionica, Sednica Skupštine Opštine\nOdlikovanja za zasluge u borbi sa kovidom,Vučić:Vi ste heroji


CeS.TRA d.o.o. - Projekat: ROBNA KUĆA IKEA, BEOGRAD-ISTOK\nROBNA KUĆA IKEA, BEOGRAD-ISTOK\nIzrada tehničke dokumentacije za izgradnju pristupnih saobraćajnica, stabilizaciju terena, saobraćajnu signalizaciju na pristupnoj saobraćajnici, kao i na privremenim saobraćajnicama tokom izgradnje.\nPredmet projekta su saobraćajne površine za kompleks robne kuće IKEA u Beogradu, kao i privremena pristupna saobraćajnica tokom izgradnje. Projekat saobraćajnih površina je izrađen u skladu sa relevantnim tehničkim zakonodavstvom i standardima koji su na snazi u Srbiji. Pored toga, prilikom projektovanja su uzeti u obzir i interni standardi kompanije u skladu sa IKEA priručnikom, kao i iskustvo na ostalim IKEA robnim kućama.\n• UKRATKO O ROBNOJ KUĆI IKEA, BEOGRAD-ISTOK\n- Lokacija - južna strana Beograda, duž autoputa Beograd-Niš, odnosno Koridora X\n- ukupna površina od 262.165,25 m2\n- predviđeno je 1100 parking mesta za posetioce\nRazvoj pristupnih saobraćajnica do robne kuće i privremenih saobraćajnica tokom izgradnje\n- Projekat saobraćajnih površina\n- Projekat za građevinsku dozvolu


Poklonima i druženjem Klub žena Blace obradovao korisnike domskog odeljenja za stara lica u Blacu - Blace Info Press\nPoklonima i druženjem Klub žena Blace obradovao korisnike domskog odeljenja za stara lica u Blacu\nAutor: Gorica Šegović · Objavljeno: 31. marta 2016. · Updated 16. aprila 2016.\nKlub žena Blace obišao je danas korisnike domskog odeljenja za stara lica koje od 2003 godine pri centru za socijalni rad postoji u Blacu. Tom prilikom svim korisnicima članice Kluba žena Blace donele su prigodne poklone. Današnju akciju ispred lokalne samouprave opštine Blace podržao je i Narodni poslanik Zoran Jozić.Vest ima video:\n-Kao i uvek do sada kada su humanitarne akcije u pitanju tu sam da ih podržim .Ovo je još jedna dobra akcija u organizaciji Kluba žena Blace koje su u poslednje vreme organizovale veliki broj humanitarnih akcija a ova današnja je i jedan mali znak pažnje prema svim korisnicima domskog odeljenja za stara lica, ističe poslanik Jozić.\nPredsednica Kluba žena Blace, Marija Ćurčić ističe da je današnja humanitarna akcija sprovedena u saradnji sa centrom za socijalni rad Blace, sa kojim inače imaju dobru saradnju kada su humanitarne akcije u pitanju.\n-Želja nam je da sa ovoga mesta pošaljemo poruku da o starima treba brinuti, uvažiti ih , ukazati im pomoć, poštovanje i pružiti im ruku, Ovo je poruka svim mladim ljudima da brinu o starima, ističe Marija Ćurčić , predsednik Kluba žena Blace.\nDirektor centra za socijalni rad u Blacu, Ljubiša Milićević, uputo je veliku zahvalnost Klubu žena Blace na današnjoj poseti i poklonima koje su doneli za korisnike domskog odeljenja za stara lica.\n-Naši korisnici su stari ljudi kojima je društvo uvek dobro došlo, značajni su i pokloni ali i druženje. Nadam se da će sličnih aktivnosti i druženja biti i u narednom periodu i od strane Kluba žena a ujedno pozivam i ostale humanitarne organizacije i ljude dobre volje da se odazivaju humanitarnim akcijama, ističe direktor centra za socijalni rad u Blacu Ljubiša Milićević koji je najavio da je započet i rad na projektu kojim je planirano proširenje trpezariskog dela i kuhinje u domskom odeljenju.\nDanašnja poseta protekla je u lepom druženju koje je nakon podele poklona od strane Kluba žena, nastavljeno uz obostrano posluženje. Dobrodošlicu i zahvalnost Klubu žena Blace poželela je i upravnica domskog odeljenja Mirjana Milunović.\nSledeća vest Opština Blace organizuje – Tribinu Narodne banke Srbije na temu poljoprivrede\nPredhodna vest Futsal: Ekonomac iz Kragujevca u polufinalu kupa Srbije – Blačanima ostaje borba za ulazak u prvu Ligu


Tanjug 17. aprila 2021. 09:44\nBEOGRAD – Ministar građevinarstva, saobraćaja i infrastrukture Srbije Tomislav Momirovića izjavio je danas da je prethodna godina bila najgora za vazdušni saobraćaj u istoriji avio-transporta i istakao da je „Er Srbija“ preživela i da postaje regionalna avio-kompanija.\n„Godina užasa za vazdušni saobraćaj, tako je direktor Međunarodne asocijacije za vazdušni saobraćaj definisao 2020. godinu. Gubici se procenjuju na oko 100 milijardi evra. Ali uveren sam da će ljudi ove godine letovati kao pre pandemije“, rekao je Momirović za RTS.\nMomirović je rekao da je Srbija u samoj završnici izgradnje najbrže pruge u istočnoj Evropi.\n„Do kraja godine završavamo deonicu Beograd – Novi Sad. Od Beograda do Novog Sada ćete moći da stignete za 30 minuta“, rekao je ministar i dodao da je besmisleno da se ulažu milijarde u železnicu, a da železničari primaju minimalac.\n„Uveren sam, držite me za reč, železničari će biti ponosni na posao i na Železnice Srbije, zaključio je Momirović.


Učešće delegacije IEN na forumu EFFAS u Beču - Institut Ekonomskih Nauka\nUčešće delegacije IEN na forumu EFFAS u Beču\nDana 14. maja 2009. godine u Beču održan je forum Evropske federacije društava finansijskih analitičara (European Federation of Financial Analysts Societies - EFFAS) posvećen razvoju finansijskih tržišta u centralnoj i istočnoj Evropi. Delegacija IEN u sastavu prof. Dejan Erić, Aleksandar Zdravković i Draško Nikolić predstavljala je Srbiju zajedno sa gospodinom Mladenom Dodigom, direktorom sektora za istraživanje i analizu Synergy Capital-a.\nNa skupu su učestvovale delegacije iz preko 20 zemalja Evrope.\nNa skupu su razmatrana pitanja razvoja tržišta kapitala u zemljama centralne i istočne Evrope - ekonomski izazovi i investicione mogućnosti, uloga EFFAS u razvoju profesionalnih organizacija finansijskih analitičara, koristi i karakteristike članstva u ACIIA (Association of Ceritfied International Investment Analysts) i praktični aspekti organizacije edukativnih aktivnosti.\nU toku posete Beču, delegacija IEN obišla je i Bečku berzu (Wienerborse).


Šonja – Suština pasijansa™\nVeć prvi singl “Burn the Witch” bio je razočaravajući. Animirani video je bio vizuelno očaravajući… I ništa više. Sama pesma je ravna, bez pravog refrena i ikakvog emocionalnog naboja, što se proteglo i na ostatak albuma. Razočaravajuće za grupu koja je poznata upravo po himničnim refrenima i deljenju emocija sa publikom.\nZato danas i sviramo njihov prvi singl “Creep“. Ova pesma ima sve ono što ovim novim nedostaje.\nFrustraciju zbog svog ubogog izgleda i nesigurnosti u odnosima sa devojkama Thom Yorke je pretočio u ubedljivu pesmu, jednu od najboljih iz devedesetih. “Bilo je lepih ljudi u to vreme i gomila nas, koji nisu pripadali tom svetu. ” Iz samih stihova se jasno vidi kako se osećao i šta je priželjkivao.\nJedna od stvari koju su Yorke i Radiohead u međuvremenu uradili je da su, za razliku od iskompleksiranog gubitnika iz pesme, uspeli da postanu nešto posebno i uzbudljivo, što su nam demonstrirali sve protekle godine. Ne znam ko ih je nagovorio da na poslednjem albumu suštinu zamene formom, ali se nadam da se to više neće ponoviti.\nPrethodno Prethodni prilog: Razglednice iz Venecije (9): Život na vodi\nSledeće Sledeći prilog: Razglednice iz Venecije (10): Zlatni sat


Homo naledi: Pronađeni fosili ljudskih predaka u pećini u Južnoj Africi - National Geographic Srbija\nOstaci vrste koja pripada porodičnom stablu čoveka i koji su prvo otkriveni u južnoafričkoj pećini 2013. godine ukazuju na to da je ta vrsta živela u isto vreme kao rani preci čoveka u Africi.\nNa osnovu detaljnog procesa datiranja pokazalo se da su pripadnici tzv. vrste Homo naledi, koja ima mešavinu čovekolikih i primitivnijih karakteristika kao što je mali mozak, živeli iznenađujuće skoro u paleontološkim razmerama, rekao je prof. Berger.\nZaključak da je Homo naledi živeo izmeđ 236.000 i 335.000 godina, i da nije izumro mnogo ranije, pokazuje da je porodično stablo "Homo" raznolikije nego što se prvobitno mislilo, rekao je dr Džon Hoks sa Univerziteta Viskonsin-Medison end Vits.\nVođa istraživačkog tima Berger rekao je da otkriće druge pećine sa ostacima Homo naledija dodatno potkrepljuje ideju da je ta vrsta namerno ostavljala svoje mrtve u mračnim teško dostupnim pećinama.


“Uticaj politike na tužilaštvo nije manji – veći je”\nBeograd — Više nevladinih organizacija izrazilo je zabrinutost predloženim ustavnim rešenjima koja proizilaze iz Radnog teksta izmena Ustava u oblasti pravosuđa.\nZabrinutost su izrazili Udruženje tužilaca Srbije, Beogradski centar za ljudska prava i Komitet pravnika za ljudska prava (Jukom).\nKako navode, predložena ustavna rešenja su korak unazad u odnosu na postojeće ustavne garancije.\nIpak, u zajedničkom saopštenju tih organizacija pozdravljeno je to što je Ministarstvo pravde objavilo Radni tekst izmena Ustava u oblasti pravosuđa. Osim toga, oni su i izrazili nadu da će njegovo objavljivanje pokrenuti stvarnu i suštinsku javnu raspravu između predstavnika vlasti, struke i nevladinog sektora.\n“U odnosu na očekivanja, koja proizilaze iz zahteva Poglavlja 23 za depolitizacijom pravosuđa, predstavljaju začuđujuće kretanje unazad”, navele su te organizacije.\nOni ističu da su predložena rešenja korak unazad u odnosu na postojeće ustavne garancije, jer “ustavna rešenja ne samo da ne garantuju proces depolitizacije već vrše relokaciju, koncentraciju i umnožavanje političkog uticaja na javno tužilaštvo”.\nNaveli su i da bi se prema objavljenom nacrtu politički uticaj relocirao iz Skupštine Srbije i Vlade u Visoki savet tužilaca, dok bi se smanjenjem broja ljudi koji odlučuju o izboru, razrešenju i položaju javnih tužilaca i zamenika javnih tužilaca izvršila jača koncentracija političke moći.\n“Umnožavanje političkog uticaja vršilo bi se uvođenjem obaveznog kadrovskog filtera – institucije za obuku sudija i tužilaca. Ova bojazan proizilazi iz činjenice da predložena rešenja ne pružaju nijednu garanciju nezavisnosti ove institucije od zakonodavne ili izvršne vlasti”, navele su organizacije u saopštenju.\nTakođe, oni kao zabrinjavajuće ocenjuju i predloge prema kojima se “u znatnoj meri narušavaju postojeće garancije nepremestivosti javnih tužilaca, kao i postojeće garancije imuniteta javnih tužilaca”.\n“Garantovana samostalnost javnih tužilaca i zamenika javnih tužilaca se gasi i, po ovom predlogu, samostalna postaje institucija, a ne i lica koja tu funkciju vrše”, navedeno je u saopštenju.\nIzrazile su bojazan i da smanjenje članova Visokog saveta tužilaca iz reda javnih tužilaca, uz istovremeno povećanje broja onih članova koje bira zakonodavna vlast i uz aktivno učešće izvršne vlasti u članstvu Saveta, ni na koji način neće doprineti depolitizaciji javnog tužilaštva.\nPozvali su Ministarstvo pravde da najavljenom javnom raspravom obuhvati i nacrt ustavnog zakona “poučeni iskustvom iz prethodne pravosudne reforme, u kojoj je upravno ustavni zakon iznedrio neustavni reizbor, čije posledice osećaju građani Srbije i ceo pravosudni sistem”.


Politika - datum: 2018-09-25 PRAVA CRNA GORA POKREĆE TERENSKU KAMPANJU „KUCAMO NA PRAVA VRATA“\nPrava Crna Gora počinje terensku kampanju „Kucamo na prava vrata”. Iz te stranke su poručili da će pokucati na vrata svakog domaćinstva u Crnoj Gori.\nIz Prave Crne Gore su istakli da su partiju osnovali jer im je na umu bila samo jedna stvar – promjene.\n– Prvu polovinu godine posvetili smo medijskom predstavljanju ideje. Želimo da se izborimo za slobodno društvo bez privilegovanih elita, u kojem će cvjetati demokratija, a ne sistem neslobode koji je tri decenije na vlasti. Glavni cilj Prave Crne Gore će biti borba protiv apstinencije. To je trend koji je poguban, i to će biti, dugoročno gledano, jedan od najvećih protivnika slobodne Crne Gore, slobodarskog duha. Idemo ka tome da najveća partija u Crnoj Gori neće biti DPS, nego partija apstinenata, i to je trend koji je poguban. On ne izvire samo iz politika pojedinih opozicionih političkih partija, pa i partija na vlasti, već i iz odnosa između opozicionih partija. Običan čovjek je nezadovoljan ratovima u opoziciji i zato Prava Crna Gora ne želi da učestvuje u tim ratovima. Prava Crna Gora ne želi da bude dio opozicionog blata, koje je uveliko prosuto po političkim razvalinama Crne Gore. S tim u vezi, želimo da pozovemo sve aktere na opozicionoj političkoj sceni, od onih najvećih, pa do onih najmanjih, pa i nas lično, da smirimo strasti, da uozbiljimo situaciju, da ne šaljemo poruku građanima da se svađamo, da ratujemo – kazao je Marko Milačić, predsjednik Prave Crne Gore.\nOn je ponovio da je jedan od preduslova za promjene smjena generacija na političkoj sceni.\n– Prava Crna Gora počinje veliku kampanju simboličnog naziva „Kucamo na Prava vrata”. Cilj je da tokom kampanje, koja će trajati dvanaest mjeseci, obiđemo sve crnogorske opštine, kako bismo na licu mjesta razgovarali sa građanima, upoznali se sa problemima običnog čovjeka, prenijeli ideju prave Crne Gore, predstavili rješenja za sve probleme koji muče ovo društvo i, konačno, postavili snažne temelje na kojima će u godinama i decenijama pred nama počivati naša partija i ideja.\nPočinjemo u Nikšiću, a nakon toga nastavljamo u Boki kotorskoj, prije svega u Tivtu, zato što nas naredne godine u tom gradu čekaju jedini redovni izbori 2019 - rekao je Milačić.


Premijer Muhamed Ganuši izjavio je, u televizijskom obraćanju narodu, da je preuzeo vlast u Tunisu i da predsednik Ben Ali privremeno ne može da obavlja svoje dužnosti, prenele su agencije AP i Rojters.\nPrema izjavama neimenovanih izvora vlade u Tunisu i izveštajima katarske TV mreže Al Džazira, Ben Ali je napustio zemlju.\nPremijer Tunisa je poručio narodu da će poštovati Ustav i ponovo uspostaviti stabilnost u zemlji, gde već više od mesec dana traju protesti zbog nezaposlenosti, korupcije i skupih prehrambenih proizvoda, u kojima su, prema zvaničnim podacima, poginule 23 osobe.\n"Zaklinjem se da ću poštovati Ustav i sprovesti političke, ekonomske i socijalne reforme koje su najavljene... u dogovoru sa svim političkim stranama, uključujući političke partije i civilno društvo", rekao je Ganuši.\nBen Ali (74) ranije danas je raspustio vladu, najavio održavanje vanrednih parlamentarnih izbora za šest meseci, proglasio vanredno stanje i uveo policijski čas.\nVanredno stanje podrazumeva da je zabranjeno okupljanje više od troje ljudi, protiv onih osoba koje se ne zaustave kada od njih to zatraži policija biće upotrebljeno oružje, a policijski čas će trajati od 17 sati do 07 sati ujutru, neodređeno vreme.\nTuniski državni mediji javili su da predsednik Ben Ali planira da raspiše izbore za šest meseci.\n"Predsednik je izdao naređenje premijeru Mohamedu Ganučiju da formira novu vladu. S obzirom na izbijanje nasilja, odlučeno je da se proglasi vanredno stanje da bi se zaštitili građani Tunisa", saopšteno je.\nOve vesti objavljene se u trenutku dok iz glavnog grada - Tunisa - stižu informacije od zdravstvenih službi da je u sinoćnim nemirima poginulo 13 ljudi. Tuniska policija je danas ispalila suzavac na više hiljada demonstranata u Tunisu.\nNeki demonstranti su se popeli na krov ministarstva unutrašnjih poslova, kako navodi AP - simbola vlasti koju žele da svrgnu.\nDemonstranti, koji traže ostavku autokratskog predsednika, prošli su ulicama Tunisa uzvikujući "Napolje, Ben Ali" i "Ben Ali ubica".\nDemonstracije, organizovane zbog visoke stope nezaposlenosti, korupcije i skupih prehrambenih proizvoda, traju više od mesec dana.\nPrema poslednjim zvaničnim podacima tuniskih vlasti koji nisu menjani nekoliko dana, u sukobima su poginule 23 osobe, dok opozicija tvrdi da je broj žrtava mnogo veći.\nPredsednik Ben Ali je u televizijskom obraćanju naciji u četvrtak najavio da se neće povući s vlasti pre isteka mandata 2014. godine, u trenutku kada se ta afrička zemlja suočava s najvećim građanskim nezadovoljstvom u poslednje 23 godine, koliko je Ben Ali na vlasti.\n“DRŽE NAS KAO TAOCE” Putnici najstarije turističke kompanije PROLAZE KROZ PAKAO, u Tunisu ih zarobili i tražili im još novca (VIDEO)


KOLO – divan primjer saradnje lokalne vlasti i umjetnika | Radio Trebinje\n19 juna 2019, 3:23 PM\nKOLO – divan primjer saradnje lokalne vlasti i umjetnika\n7. juna 2019., 13:36\nGradonačelnik Trebinja Mirko Ćurić danas je primio učesnike ovogodišnjeg saziva Međunarodne umjetničke kolonije „Kolo 2019“, sa kojima je tokom svečanog druženja razmijenio utiske o četvrtom okupljanju umjetnika regiona u gradu na Trebišnjici.\nĆurić je istakao da će Grad Trebinje i u narednom periodu podržati ovu stvaralačku manifestaciju.\n„Prethodnih godina se govorilo da je Trebinje jedna lijepa slika koju treba samo uramiti, kolonija je jedan od tih dokaza. Jer ako ovo o našem gradu kažu ljudi koji su umjetnici i najbolje se razumiju u to, onda nemate razloga da sumnjate“, naveo je Ćurić.\nMiomir Mišo Vemić, akademski slikar iz Nikšića je istakao da je „Kolo“ divan primjer odlične saradnje lokalne vlasti i kulturnih radnika.\n„Muzej Hercegovine je pokretač, zamajac svih kulturnih dešavanja i drago mi je što se sve radi u interakciji sa predstavnicima vlasti. Dok predstavnici vlasti ne preduzmu, na neki način, i moralnu i finansijsku podršku, nema napretka. Zadovoljstvo je vidjeti jednu ovakvu saradnju. Ja sam srećan kao da se radi o mom gradu“, naveo je Vemić svoje impresije.\nIvana Grujić, direktor Muzeja Hercegovine kaže da je raduje što su otvorili njihovu instituciju tako da ne bude samo čuvar kulturno-istorijskog blaga i nasljeđa nego i mjesto gdje se stvaraju umjetnička djela.\n„U toj stvaralačkoj energiji učestvuju i građani Trebinja i naročito smo ponosni na aukciju slika koju svake godine sprovodimo jer na taj način naši umjetnici, koji imaju oplemenjenu umjetničku dušu, pokazuju plemenitost ljudske duše i podstiču i druge i građane Trebinja da budemo plemeniti, a umjetnost i kultura su načini i prečica ka onom najljepšem u čovjekovom biću“, istakla je Grujićka.\nNa sinoćnjoj humanitarnoj aukciji slika prikupljeno je oko 5.000 KM, a cjelokupni iznos biće uplaćen za liječenje dječaka Matije Darmanovića iz Trebinja, koji boluje od cerebralne paralize i epilepsije.\nZa humanitarnu aukciju svoje radove je priložilo 26 umjetnika, učesnika ovogodišnjeg saziva „Kola“, kao i nekoliko učesnika prethodnih kolinija,pa je u ponudi bilo više od 50 umjetničkih djela.\nU okviru Četvrte međunarodne umjetničke kolonije u Muzeju Hercegovine sutra u 20 časova, biće otvorena izložba „Kolo 2019“, dodijeljene nagrade i zahvalnice, nakon čega će biti i koncert gradskog hora „Tribunija“.


Marković obećao da će goniti napadače na novinare do sudnjeg dana\nCrnogorski premijer Duško Marković obećao je u utorak da će nalogodavce i napadače na novinare “goniti do sudnjeg dana”, poručujući partnerima iz EU da je njegova Vlada opredijeljena da osigura ličnu bezbjednost novinara u Crnoj Gori.\nGovoreći na Medjunarodnoj konferenciji o medijskoj održivosti i uspješnim modelima medijskog poslovanja u organizaciji OEBS-a u Podgorici, Marković je rekao da kompletan bezbjednosni sektor ima jasan nalog da istraži do kraja svako ugrožavanje bezbjednosti novinara da traga za počoniocima 24 sata svakog dana, kao i da nijedan takav slučaj ne smije biti arhiviran bez policijskog, tužilačkog i sudskog razrješenja.\n“Jednostavno – ko god da su počinioci i nalogodavci, gonićemo ih do sudnjeg dana", rekao je premijer Duško Marković.\nPredsjednik Vlade Crne Gore je naglasio da sloboda medija nijesu uslov za pristupanje Crne Gore u EU, već moralna i demokratska obaveza vlasti, "koju ćemo mi do kraja sprovesti u djelo, pa makar nikad ne bili članica EU".\nOn je posebno ukazao na apsolutnu neprihvatljivost ugrožavanja lične bezbjednosti novinara kao načina za razrješenje bilo kakvih nesporazuma i nezadovoljstava, ocjenjujući “zastrašujućim” podatak da je širom svijeta u 2016. ubijeno 79 novinara, a u prošloj godini 65.\n"Medijski ratovi protiv Crne Gore"\nMarković je rekao da je "Crna Gora imala krajnje liberalnu politiku prema medijima iz drugih država, otvarajući medijski prostor praktično bez ograničenja".\n"Pokazalo se da mnogi to drsko zloupotrebljavaju i da koriste našu otvorenost za vođenje pravih medijskih ratova protiv Crne Gore njene državne politike i njenih nacionalnih interesa", rekao je premijer Crne Gore, optužujući neimenovane strane medije da "nas zatrpavaju elementarno netačnim vijestima, smjenjujući ukrug nekoliko istih, nazovi analitičara, koji ne samo da otvoreno podmeću, nego i drsko vrijeđaju sve što slijedi i radi današnja Crna Gora"\nPrema njegovim riječima, Vlada je, modelom državne pomoći, prethodnih godina intervenisala otkupom duga komercijalnih štampanih i elektronskih medija nastalog od 2011. do 2013. godine, u iznosu od 5,3 miliona eura, te da je zbog neizmirenih obaveza i potrebe podsticanja održivosti medijske scene, Vlada 2017. otkupila dugovanja komercijalnih emitera prema radio-difuznom centru u ukupnom iznosu od oko 1,6 miliona eura.\nPredsjednik Skupštine Medijske asocijacije Jugoistočne Evrope, Željko Ivanović, rekao da Vlada ne treba da finansijski pomaže medije, nego da obezbijedi iste uslove za sve na tržištu, kao i da vjeruje da je premijer iskren kada govori da će istražiti napade na novinare.\nOEBS-ov predstavnik za slobodi medija, Harlem Dezir, rekao je da pažljivo prati istragu u slučaju napada na novinarku Vijesti Oliveru Lakić, ističući da počioci napada na novinare moraju da budu izvedeni pred lice pravde, i podsjetio na još uvijek neriješeno ubistvo urednika Dana Duška Jovanovića.


Vasilić: Smanjen broj krivičnih djela, povećan broj saobraćajnih nezgoda – Zvornik Danas\nNaslovna/naslovna/Vasilić: Smanjen broj krivičnih djela, povećan broj saobraćajnih nezgoda\nVasilić: Smanjen broj krivičnih djela, povećan broj saobraćajnih nezgoda\nZamjenik načelnika Policijske uprave Zvornik Vladan Vasilić rekao je danas da je u prva tri mjeseca ove godine na području ove uprave došlo do pada evidentiranih krivičnih djela za 14,2 odsto, smanjenja broja narušavanja javnog reda i mira za 20 odsto, dok je broj saobraćajnih nezgoda veći za 12 odsto.\nVasilić je na konferenciji za novinare naglasio da u ovom izvještajnom periodu nije bilo nedozvoljenih djela koja bi dovela do većeg uznemirivanja javnosti, pa se može reći da je stanje bezbjednosti na području Policijske uprave Zvornik za prošla tri mjeseca bilo zadovoljavajuće.\nNačelnik Sektora policije Dražan Erkić rekao je da je u prvom ovogodišnjem tromjesečju na području Policijske uprave Zvornik evidentirano 150 saobraćajnih nezgoda, što je u odnosu na isti period prošle godine više za 16 saobraćajnih nezgoda ili 12 odsto.\n„Od ukupno 150 saobraćajnih nezgoda, jedna je bila sa poginulim licem, četiri sa teško i 21 sa lakše povrijeđenim licima“, rekao je Erkić i dodao da su ostale saobraćajne nezgode bile sa materijalnom štetom.\nPrema njegovim riječima, u prva tri mjeseca policija je kontrolisala 3.337 vozača i vozila, evidentrala 3.709 prekršaja i izdala 3.566 prekršajna naloga.\n„Iz saobraćaja je isključeno 48 vozila i 242 vozača, od kojih je 185 isključeno zbog vožnje pod dejstvom alkohola, te jedan vozač zbog vožnje pod uticajem narkotičkih sredstava“, rekao je Erkić i naglasio da je 17 vozača isključeno iz saobraćaja jer su odbili da se podvrgnu testiranju na prisustvo opojnih droga.\nErkić je rekao da je i dalje najdominantniji uzrok saobraćajnih nezgoda brzina vožnje koja nije prilagođena uslovima puta.\nNačelnik Sektora kriminalističke policije Mladen Savić rekao je da su u posmatranom periodu na području koje pokriva Policijska uprava Zvornik evidentirana 133 krivična djela, što je 14,2 odsto manje u odnosu na isti period prošle godine.\n„Zbog izvršenja ovih krivičnih djela nadležnim tužilaštvima podneseno je 126 izvještaja protiv 123 lica, od kojih je bilo šest maloljetnika i 31 lice koja su povratnici u vršenju krivičnih djela“, rekao je Savić.\nOn je dodao da materijalna šteta pričinjena ovim krivičnim djelima iznosi 169.528 KM.\nSavić je rekao da je među ovim krivičnim djelima 110 bilo iz oblasti opšteg kriminaliteta, po devet krivičnh djela iz oblasi zloupotrebe opojnih droga i oblasti privrednog kriminaliteta, te pet krivičnih djela protiv bezbjednosti javnog saobraćaja.


Kurti i Đukanović saglasni: U regionu nema zamjene za EU i SAD ⋆ Balkan PlusBalkan Plus\n26.05.2020 u 17:02\nGovoreći o pandemiji, Kurti je informisao Đukanovića o padu broja novozaraženih osoba i žrtvama koronavirusa.\nIstakao je da je Vlada Kosova za ekonomski oporavak od posledica pandemije pripremila dva paketa, hitni fiskalni paket, za saniranje trenutne situacije na terenu i drugi paket za pomoć oporavka privrede.\nĐukanović je čestitao Kurtiju na dobro obavljenom poslu na oba polja i obavestio ga da je u Crnoj Gori zvanično okončana pandemija kovid -19.\n“Sav rad vlade fokusiran je na ponovno otvaranje hotela i stvaranje uslova za funkcionisanje turizma, kako bi se što brže sanirale ekonomske poteškoće”, rekao je Đukanović.\nPosebna tema razgovora kosovskog premijera u crnogorskog predsednika bio je dijalog sa Srbijom.\nKurti je istakao da je za dobro pripremljen i principijelni dijalog, a ne za brzo rešenje, pod vođstvom Evropske unije i Sjedinjenih Američkih Država, pri čemu se kako je naveo EU i SAD ne mogu zameniti ili isključiti.\nĐukanović je naglasio da je proces dijaloga sa Srbijom jedan od ključnih faktora za stabilnost regiona i integraciju u EU.\nSaglasio se da u regionu nema zamene za EU i SAD.\nĐukanović je preneo Kurtiju uverenje da će Crna Gora uvek biti iskren sused i da će blisko sarađivati sa Kosovom.


Zeljković: Vakcina AstraZeneca je sigurna – mojKontakt portal – Radio Televizija Kontakt\nDirektor Instituta za javno zdravstvo Republike Srpske Branislav Zeljković izjavio je danas da je vakcina AstraZeneca bezbjedna i sigurna, te da je prošla kontrolu Evropske agencije za lijekove, zemlje proizvođača, ali i mnogih okolnih zemalja koje je već koriste.\n“Vakcina ima sve potrebne dozvole i kontrolne nalaze laboratorije Agencije za lijekove BiH i time je njena upotreba sasvim bezbjedna”, rekao je Zeljković novinarima u Banjaluci.\nPrema njegovim riječima, Dom zdravlja Banjaluka, koji danas vakciniše građane starije od 65 godina AstraZenecom bez zakazivanja termina, želio je upravo da pokaže da su sve osobe koje prime ovu vakcinu bezbjedne.\nZeljković je naveo da reakcija organizma zavisi od osobe do osobe, ali da je tako sa svakom vakcinom, bez obzira na to da li je riječ o vakcini protiv virusa korona ili bilo koje druge zarazne bolesti.\n“Moramo biti svjesni činjenice da je u ovom trenutku najveća korist upravo zaštita osobe od mogućnosti razvijanja teže kliničke slike”, poručio je Zeljković.\nOn je napomenuo da su pojedine zemlje uvele preporuku da se mlađi od 60 godina ne vakcinišu ovom vakcinom zbog određenih neželjenih dejstava koja su se javila.\n“Međutim, Evropska agencija za lijekove i Svjetska zdravstvena organizacija će zauzeti zvaničan stav u vezi sa tim kroz odgovarajuće analize. Ono što me posebno raduje je što informacija o pojavi neželjenih dejstava vrlo brzo dolazi do Evropske agencije za lijekove i drugih svjetskih agencija, da se ona obrađuje i analizira, te da se dostavljaju informacije javnosti”, rekao je Zeljković.


U iščekivanju vakcine za koronavirus — teško i neizvesno - 17.03.2020, Sputnik Srbija\nAmerička kompanija koja je radila na razvoju vakcine za MERS započela je kliničko ispitivanje vakcine za novi koronavirus, ali sličnosti između ta dva slučaja... 17.03.2020, Sputnik Srbija\n13:06 17.03.2020 (Osveženo: 03:06 26.08.2021)\nPotencijalnu vakcinu za novi koronavirus razvila je američka kompanija „Moderna“, koja se temelji na prethodnom radu na MERS-u, bolesti koja je potekla iz Saudijske Arabije 2012. i za koju se takođe veruje da se sa životinja, tačnije kamile, prenela na ljude.\nPrvi testovi „Moderne“ usredsređeni su na procenu neželjenih dejstava i na utvđivanje da li je nova vakcina bezbedna za ljude, a ne da li je efikasna protiv virusa Kovid-19, objašnjava Netesov, šef laboratorije za mikrobiologiju i virologiju Novosibirskog državnog univerziteta.\nHolandski naučnici na putu ka otkrivanju leka protiv koronavirusa\n“Takva ispitivanja se obično vrše na nekoliko desetina dobrovoljaca, koji su obično mladi ljudi odličnog zdravstvenog stanja. Ako se pokaže da je vakcina bezbedna i stimuliše efikasan imuni odgovor, kompanija će moći da pređe na sledeću fazu testiranja“, rekao je Netesov.\nUkazujući na raniji rad „Moderne“ po pitanju SARS-a, kao i na opšta znanja stečena u tim studijama, Netesov veruje da ta kompanija zaista može razviti vakcinu za koronavirus brže od drugih kompanija.\nPrema njegovim rečima, najvažnije je da vakcina, dugoročno gledano, nema odložena štetna dejstva.


Dačić: Idem u Njujork, sednice o Kosovu će biti - Sputnjik Srbija\n17:01 25 Januar 2020\n12:02 28.10.2019 (osveženo 13:31 28.10.2019) Preuzmite kraći link\n„Definitivno je da će sednica biti održana 31. oktobra u SB UN i ja ću na njoj učestvovati. Na kraju su ipak predstavnici Prištine obavestili da će doći na sednicu“, rekao je Dačić Tanjugu.\nOn je istakao da će se članice SB UN upoznati sa aktuelnom situacijom na KiM, sa brojnim incidentima, sa aferom oko navodnog trovanja, velikim lažima koje dolaze iz Prištine.\n„Preneću stavove predsednika Aleksandra Vučića da mi želimo kompromis, nastavak dijaloga, ali da očigledno sa druge strane i dalje žele da nametnu svoj stav o priznanju nezavisnosti Kosova, što je za Srbiju apsolutno neprihvatljivo. Mi želimo kompromis i učestvovaćemo u nastavku dijaloga ako se stvore uslovi za to, ako se ukinu takse“, poručio je Dačić.\nNije Rusija, već Prusija: Da li je Kalinjingrad „rusko Kosovo“\nDačić je podsetio da je na osnovu dogovora sa početka godine predviđeno da se redovna sednica SB UN, na kojoj bi se raspravljalo o izveštaju generalnog sekretara o situaciji na KiM, održi u oktobru.\nPrema njegovim rečima, predsedavajuća Južnoafrička Republika je stavila sednicu u program rada za oktobar i ona je zakazana za 31. oktobar.\n„Međutim, nekoliko dana pre održavanja sednice predstavnici Prištine su se žalili da njima ne odgovara termin i tražili su odlaganje, pa je onda zvanično predstavnica Velike Britanije tražila od predsedavajućeg da se ta sednica ipak odloži, zbog toga što Priština ne može da dođe“, rekao je Dačić.\nKomentarišući informaciju da je sednica mogla da bude odložena, jer prema pisanju medija, ambasadorka takozvanog Kosova Vljora Čitaku nije mogla da dođe na sednicu 31. oktobra, Dačić je podsetio da nije reč o pozivu za Čitaku, već za predstavnika privremenih institucija u Prištini.\n„Mnogi ukazuju da je Velika Britanija insistirala na tome zato što je ona sledećeg meseca predsedavajuća. Ali nema sad veze to jedno sa drugim. Ono što je definitivno, to je da će sednica biti održana 31. oktobra u SB UN i ja ću učestvovati na toj sednici“, rekao je Dačić.\nRanije su mediji javili da je sednica Saveta bezbednosti UN o Kosovu i Metohiji, predviđena za 31. oktobar, pod velikim znakom pitanja i da iza toga stoji Velika Britanija. Navodno je sednica mogla da bude odložena iz „jednog bizarnog razloga“, jer na zasedanje u Njujorku, navodno, ne može da dođe ambasadorka tzv. Kosova u SAD Vljora Čitaku.


Uoči sastanka PIC-a u Briselu - 2003-12-09\nEkonomski stručnjaci iz zemalja članica Vijeća za implementaciju mira (PIC), međunarodnih finansijskih institucija i agencija za pomoć, uključujući Svjetsku banku, MMF, UNHCR i OSCE, kao i predstavnici bh. vlasti, sastat će se sutra u Briselu pod predsjedavanjem visokog predstavnika Paddyja Ashdowna kako bi raspravljali o statusu ekonomskih reformi u BiH i postigli konsenzus o koracima koji se moraju poduzeti kako bi se stvorila radna mjesta i podigao životni standard u naredne dvije godine. Predsjedavajući Vijeća ministara Adnan Terzić, koji će predvoditi bh. delegaciju na dvodnevnom zasjedanju PIC-a, kazao je na press konferenciji u Sarajevu da će sutra, prvog dana zasjedanja, bh. izaslanstvo predstaviti razvojnu srednjoročnu strategiju BiH do 2007. godine, a da će drugog dana sastanka PIC-a najviše riječi biti o reformskim procesima u BiH, uključujući i reformu javne uprave.\nGovoreći o prezentaciji reformskih mjera bh. vlasti, predsjedavajući Vijeća ministara je kazao kako će upoznati članove PIC-a da se BiH nalazi u prijelaznoj fazi od pune ovisnosti od OHR-a prema samostalnom radu domaćih vlasti. Po njegovim riječima, članovima PIC-a na sastanku u Briselu bit će predstavljen i akcioni plan Vijeća ministara BiH za provedbu mjera potrebnih za početak pregovora o stabilizaciji i pridruživanju Evropskoj uniji.\nTerzić je napomenuo kako je Vijeće ministara 16 prioritetnih tačaka iz Studije izvodljivosti EU razradilo kroz 45 konkretnih mjera s preciznim rokovima i zadacima ističući kako vjeruje da je ove mjere moguće provesti do sredine iduće godine.